
Jiyenelce li ser rêçên bê veger 


Hanim Tosun yek ji Dayikên 
Şemiyê ye ku piştî wendakirina 
hevserê xwe Fehmi Tosun, bo 
agahiyan ji deriyê dewletê dide. 


Tosun jî weke dayikên din ew 
500 hefteye ku li ber Lîseya 
Galatasarayê rûdine û pirsa 
wendahiyan dike. R12 


Wêjeya lcurdî û Prof. Peter Perch 

Lerch dibêje ku Ehmedê Xanî di vê berhema xwe ya helbestkî 
de mijareke neteweyî bikaraniye, ew hêvîdar e ku Jaba eslê 
herdu destnivîsan bi zûtirkê bişîne ku ev berhem ji bona çapê 

bê amadekirin. r 13 

Divê ev 

fersenda dîrolcî 
têlc neçe 

Endamê Lîsteya Niştimanî 
ya Kurd ê Parlamana Iraqê 
Mahmûd Osman, geşedanên 
dawî yên li rojhilata navîn û bi 
taybetî li Kurdistan ji rojnameya 
me re nirxand. Mahmûd Osman 
grîngî û watedariya civînên 
ji bo lihevkirina aliyên siyasî 
yên Rojava yên TEV-DEM û 
ENKS, destnîşan kir û da zanîn 
ku ev civîn hem ji bo yekdengî 
û yekhêziya Rojava û hem jî ji 
bo siberoja gelê kurd civînên 
biryardar in. Mahmûd Os- 
man got: “Lê belê ji pêkhatina 
civînan û stendina biryaran 
bêtir bicihanîna ew biryarên ku 
di van civînan de hatine stendin 
grîng in. Ji bo bicihanîna wan 
biryarên di derbarê rêveberî, 
statû û hezên leşkerî yên Ro- 
java divê hemû alî bi hendazeyî 
tevbigerin û ji hewldanên ku di- 
karin peşkê li pêwendiyên aliyan 
bixin, xwe dûr bikin. Rupel 06 


Qers: 


Bajarê Qersê li Bakûrê Kurdis- 
tanê, sînorê Tirkiye, Ermenistan, 
Gurcistan û Kurdistanê ji hev 
diqetîne. Bajar ji rojava ve cîranê 
Erziromê, ji bakûr ve cîranê Er- 
dexan û ji başûr ve jî cîranê bajarê 
îdir û Agirî ye. Rûpel 08-09 


Kobanê: 



Ji ber xetera şikestina Kobanê, partiyen siyasî yên kurd, 
di bin çavdêriya Barzanî de li Duhokê civiyan û biryara 
yekgirtinê dan. Li gor vê biryara ku ji alî hemû kurdan 
ve bi coş hate pêşwazîkirin, wê ENKS beşdarî rêveberiya 
Rojava bibe û wê di nav aliyên kurd de hêzeke leşkerî ya 
hevpar û yekîtiyeke siyasî pêk bê. Biryara ku yekîtiya 
aliyan ferz dike, li çar aliyên Kurdistanê bi xweşbînî hate 
pêşwazîkirin. Li ser biryarê Barzanî got: “Me bersiveke 
baş da dijminen kurdan.” Mislîm jî got: “Ev peyman, wê 
di nav kurdan de aşitî û yekîtiya neteweyî xurt bike.” 


Li Kobanê ku pêvçûn li kolanên bajêr didomin, piştî ku 
Hikumeta Başûr bi rêya balefirên DYA’yê çek gîhandin 
û Pêşmerge bo piştgiriyê dest bi amadekariyan kir, 
li enîyan derûniya şer ket deste YPG’ê. Bi bombeba- 
rana DYA û berxwedana YPG, DAIŞ tê qewirandin. 
Herwekî din li Kurdistana Başûr, li Şengal û Kerkûkê jî 
hefta borî DAIŞ’ê cara duyem dest bi êrîşan kir lê tevî 
derbeyên giran paş de vekşî. Di pevçûnên ku hîn jî cûr 
be cûr diqewimin gelek Pêşmerge û YPG’yiyan jî jiyana 
xwe jidestdan. Rûpel 02 


Li Duhokê Peymana Netewî 


Peymana Duhok’ê ya partiyên Rojava li 
raya giştî ya kurd bi kelecaneke mezin hat 
pêşwazîkirin. Peymana ku li ser bingeha 
hevbeşiya siyasi û leşkeri hatiye lidarxistin, rê 
li ber îdarekirina hevpar ya Rojavayê Kurdis- 
tanê vedike û wê di nava dû mehên dahatû de 
were pêkanîn. Piştî bicîhkirina xalên peymanê 
wê li Rojavayê Kurdistanê hilbijartin bê 
lidarxistin. TEV-DEM û ENKS li ser sê xalên 
bingehîn biryar stendin. Li gor peymanê wê 
li Rojava rêveberîya hevpar, hêzeke leşkerî ya 
hevbeş û yekîtiya siyasî ya hevpar bê sazkirin. 



Li gor Peymanê wê lijneyeke rêviber a bala 
ku ji 30 kesî pêk tê û wê wek mekanîzmayeke 
biryardar a siyasî kar bike, bê avakirin. R 04-05 


Gencîneya 
12 hezarsalî: 
Xerabreşk 


Bi lêkolînên ku li 
Xerbereşkê hatin 
kirin, hin rastiyên 
dîrokî guherîn. Di- 
yar bu ku dîrok bi 
sûmeriyan destpê 
nake û dîroka 
nivîsê ji ya Sûmerê 
kevntir e. Rûpel 07 

























02 


MANŞET 


BasNÛçe 27 Cotmeh-02 Mijdar 2014 


Tirkiye hewl dide ASA’yê têxe Kobanê 

“Xetera şikestina Kobanê kêm bû” 



L i Kobanê ji aliyekî ve di 

navbera YPG’ê û DAIŞ’e de 
li kolan û derdora Kobanê 
pevçûn dom dikin, ji aliyê din ve jî 
bi pêşengiya DYA, hêzên hevpey- 
man bi dijwarî çeper û baregehên 
DAIŞ’ê bombebaran dikin. DAIŞ, 
li taxên derdorê li dij berxwedana 
YPG’ê êrîşên xwekujî pêk tîne û li 
kolan û kuçeyan pevçûnên dijwar 
diqewimin. Tê gotin ku piştî çekên 
Kurdistanê bi frokeyên DYA’yê 
gihîştin Kobanê, di şerê derûnî de 
YPG bi ser ketî ye. DYA’yê ragihand 
ku xeteriya şkestina Kobanê kêm bû 
ye. Berdevkê Wezareta Parastinê yê 
DYA’yê John Kirby destnîşan kir ku 
xeteriya şkestina Kobanê kêm bûye, 
bombebaranên frokeyan hêza êrîşên 
DAIŞ’ê şkandine û êdî DAIŞ nikare 
pêş ve biçe. 

Serokê Rêveberiya Herêma 
Kurdistan(RHK)’ê Mesûd Barzanî, 
piştî daxwaza xwe ya derbasbûna Ko- 
banê ya Pêşmerge, ji Tirkiyeyê ber- 
siveke erênî stend. Pêşmerge 
jî amadekariyên xwe kir 
û niha li benda fer- 
mana çûnê ye. Li gor 
destûrdayîna Tirki- 
yeyê, wê Pêşmerge 
bi rêya hewayî 
biçe Pirsûsê û 
ji wir jî derbasî 
Kobanê bibe. 

Tirkiye xwestiye ku 
maşînên Pêşmerge 
bi rêya bejayiyê, lê 
bêyî ala Kurdistan der- 
bas bibin. Hate ragihan- 
din ku wê di destpêkê de tenê 
150 Pêşmerge derbasî Kobanê bibin. 

Yawer: Pêşmerge bi çekên xwe 
diçe Kobanê 

Berdevkê Wezareta Pêşmerge yê 
RHK’ê Cabar Yawer ji BasNûçeyê re 
ragihand ku ji ber tedbîrên ewlehiyê 
ew dema çûna Pêşmerge aşkere 
nakin, lê belê wê Pêşmerge bi çekên 
giran biçe Kobanê. Yawer diyar kir ku 
heta Kobanê ji DAIŞ’ê bê paqijkirin 
wê Pêşmerge li Kobanê bimîne. 

Yawer wiha axivî: “Ji ber tedbîrên 
ewlehiyê, em roja çûna Pêşmerge 
ya Kobanê û hejmara Pêşmergeyan 


aşkera nakin. Bêguman wê Pêşmerge 
bi çekên xwe biçine Kobanê. Li Ko- 
banê Pêşmerge, PKK û YPG yek in, 
emê bi hev re bi DAIŞ’ê re şer bikin. 
Heta tevahiya Kobanê ji DAIŞ’ê bê 
paqijkirin wê Pêşmerge li Kobanê 
bimîne.” 

Fermandarê YPG’ê Rêdûr Xelîl da 

zanîn ku ji bilî Başûrê Kurdistan, 
heta niha tu dewleteke ji 
wan re alîkarî neşandiye 
û wiha got, "Dewleta 
Sûriyeyê çek ji me re 
neşandine. Ew nûçe 
derew in. 24 ton 
alîkariyên başûr 
gihîşte destê me. Di 
nav van alîkariyan 
de li gel çekan, 
her wiha pêdiviyên 
tendurustî û xwarinê jî 
hebûn. Çekên giran tune 
bûn. Lê em dîsa jî şandina 
çekan watedar dibînin.” 

‘Hatina Pêşmerge ne pirsgirêk 
e’ 

Di derbarê hatina Pêşmerge de 
jî Rêdûr Xelîl da zanîn ku hatina 
Pêşmerge ji bo wan ne pirsgirêk 
e û got: “Lê belê pêdiviya me bi 
çekdaran tune, pêdiviya me bi çek 
û teknîkê heye. Ger ku çekên me 
hebin em dikarin berxwe bidin û 
xwe biparêzin. Heta niha di derbarê 
hatina Pêşmerge de tu kesan bi me re 
li têkilî pêk nehaniye.” 

Berdevkê Eniya Kobanê yê YPG’ê 
Şoreş Hesen jî ragihand ku li eniyên 


başûr û rojhilat şerekî dijwar dom 
dike û ev şer li Taxa Kaniya Kurda 
û Gundê Tilşehirêya diqewime. 

Şoreş Hesen van agahiyan ragihand: 
“YPG, li Kobanê di du eniyan de li dij 
DAIŞ’ê çalakiyan pêk tîne. YPG niha, 
ji bo Gundê Tilşehir bi dest bixe êrîşî 
DAIŞ’ê dike. Ev 10 rojên dawî ye, şer 
bi heman hevsengiyê didome. 

Şev û roj her şer dom dike. 

DAIŞ her roj bi dehan 
maşînên personel, 
çek û çekdar dişîne 
eniyên Kobanê. 

Carinan em 
dibînin çeteyên 
DAIŞ’ê rojê 3 
caran çekdarên 
xwe diguherîne. 

Carinan di hin 
pevçûnan de jî hêzên 
xwe diguherîne. Ji 
Reqqa, Minbic, Cerablûs, 

Til Ebyad û Sirrinê çek û 
çekdar dişînin Kobanê.” 

Erdogan: Tenê 150 Pêşmerge 
dikarin biçin Kobanê 

Serokkomarê Tirikiyeyê Erdogan 
diyar kir ku hejmara Pêşmergeyên 
ku we biçine Kobanê ji 200’î daketiye 
150’î û ragihand ku rêgeha derbas- 
bûna Kobanê ya 1300 çekdarên 
ASA’yê jî tê guftûgokirin. Erdogan 
îddia kir ku PYD’ê, derbasbûna Ko- 
banê ya 1300 çekdarên Artêşa Sûriye 
ya Azad(ASA) qebûl kirî ye û got; “Di 
derbare vê mijarê de niha rayedarên 
me li ser rêgeha derbasbûna çek- 


darên ASA’yê, di nav têkiliyan de ne. 
Bi raya me derbasbûna ASA’yê ya 
Kobanê ne pirsgirêk e.” Erdogan da 
zanîn ku wî ji Serokê DYA’yê Barack 
Obama re diyar kirî ye ku ew pêşî 
grîngî didin derbasbûna ASA’yê dûre 
grîngî didin derbasbûna Pêşmerge û 
ragihand ku hejmara Pêşmergeyên 
ku wê derbasî Kobanê bibin ji 200’î 
daxistine 150’yî. 

Ji alî din ve Serbazê 
kevn ê Arteşa Sûriye 
Abdilcebar Aqîdî, ku 
di nav ASA’yê de 
cih girtibû û wek 
dostê Tirkiyeyê tê 
nasîn daye zanîn ku 
armanca wan ew 
e ku tafilê biçine Ko- 
banê. Aqîdî gotiye; 


ne tenê ji bo alîkariya YPG’ê 
diçine Kobanê. Pêşmerge bi hinceta 
parastina Kobanê ji Hewlêrê tê, li 
hember vê, nabe em destgirêdayî 
bimînin. Ji bo parastina axa Sûriyeyê 
em diçin Kobanê. 

Abdilcebar Aqîdî’yê ku wek di- 
jminê kurdan tê nasîn, sala çûyî di 
daxuyaniyeke xwe de gotibû, “Emê 
merhametê li PKK’ê nekin, emê wan 
qir bikin û fermana êrişkirina YPG’ê 
dabû çekdarên xwe. Aqîdî’yê ku sala 
çûyî, piştî dagirtina frokexaneya 
Mîngê, bi fermandarên DAIŞ û El 
Nusrayê re derketibû pêşberê ka- 
mêrayan, wek kujerê komkujiyên Tel 
Êran û Tel Hasilê tê sûcdarkirin. 


Ji 

bilî 

Hikûmeta 
Kurdistanê heta 
niha piştgiriya kesekî 
negîhîştiye me. Bo hatina 
Pêşmerge em kêfxweş 
in û tu pirsgirêk 
nîn e 


Di 
navbera 

Hewlêr û Kobanê 
de ferq nîn e. Heya 
ku DAIŞ bi temamî 
neyê qewirandin wê 
Pêşmerge li Kobanê 
bimîne 


Şandina çek_ 

peywira me ye. Kob 
navçeyeke Helebê ye. 


Mislîm, derbasbûna ASA’yê derewand 


Li ser daxuyaniyên rayedarên Tirk û nûçeyên di derbare şandina çekdarên 
ASA’yê de Serokê PYD’ê Salih Mislîm van daxuyanî û nûçeyan derewand û 
got: “Ev nûçe û daxuyanî bi zanebûn têne pêşkêşkirin. Armanc tevlîhevkirina 
vê mijarê ye. Jixwe hin komên ASA’yê li dij me şer dikin. Ev nûçe û daxuyanî 
bi tevahî derew in.” Mislîm diyar kir ku dewleta Tirkiye bi nûçe û daxuyani- 
yên wiha dixwaze tevlîheviyekê çêbike û wiha dom kir: “Hemû dinya li aliyekî 


û Tirkiye jî li aliyekî ye. Divê Tirkiye di vê mijarê de xwe zelal bike, ger ku 
nebe, divê ji bo xwe zelal bike zext lê bêne kirin. Divê Tirkiye ji raya giştî ya 
cîhanê re ragihîne ku ‘ew li dijî DAIŞ’ê ye.’ Heta îro vê yekê nekirî ye û xwe 
ji DAIŞ’ê dûr nekirî ye.” Salih Mislîm da zanîn ku li ser daxwaza DYA û Bar- 
zanî, Tirkiye soza vekirina korîdorê daye, lê di bergîdana vê sozê de dixwaze 
li ser sînor qadeke 10 kîlometre vala bike û veguhêzîne qada leşkerî.” 

Rêya rizgariyê di yekîtiyê de ye 


C ivînên ku bi hewildana Serokê Herêma Kurd- 
istanê Mesûd Barzanî li Duhokê pêk hatin, 
ji aliyê kurdên çar parçeyan ve bi eleqeyeke 


kêfxweşiyê hatin pêşwazîkirin. Hunermend, nivîs- 
kar û akademisyenên kurd ku Peymana Duhokê 
weke ‘provaya yekîtiyê’ bi nav dikin, diyar dikin ku 


pêwistiya kurdan tenê bi yekîtiyê heye û diyare ku 
ew jî pêk tê. Navdarên kurd, ramanên xwe yên di 
derbarê mijarê de bi BasNûçe’yê re parvekirin. 




Tara Jaff/ Hunermend 

► Yekîtiya kurdan di vê dema hanê de 
tiştek pir pêwîst e. Ku rewşenbîrê kurd, 
siyasetmedarê kurd; bi tevahî wek gelê 
kurd ku yektiyê erê bikin doza xewna wan 
bi cîh were. Heke armanca wan welateke bi 
rêk û pêk, welatekî 
azad, welatekî pêşketî 
hebe, wek xewnekî ku 
Kurdistan xewna xwe 
ya herî pîroz didît ku 
xewna wan kesan be 
jî yekîtî îro tiştek pir 
girîng e û pêdiviya 
milet gelek pê heye. 

Rewşa milat ya niha 
di Rojhilata Navîn de ku dinya li bin guhê 
hevdû ketî ye bibe mînakek ji dinyayê re. 

Ku em her yek wek kesek bi cihêtiya berjew- 
endiyên xwe bifikirin emê vê dema hanê jî 
wenda bikin. Ji ber vê yekê niha pêdiviya gel 
bi yekîtiyê heye. 


Hamiyet Çelebi / Nivîskar 



► Yek jî peywira siyaseta kurdan ew e 
ku pêdiviya ewlekarî û azadiya kurdan bi 
cîh bîne. Li vê derê siyaseta kurdan divê 
sekneke yekbûyî nîşan bide û bibe hêzek 
hevpar. Ev peywireke netewî ye û siyaseta 
kurdan nikare ji vê bireve. Ku welat di bin 
êrîşan de be bi neçarî 
berpirsiyariya hevpar 
nîşan bidin û ji ber vê 
Hevpeymana Duhokê 
girîng e. Bo ku ev li 
hemû parçeyen pêk 
were divê raya giştî 
zorê bide siyasetme- 
darên kurd, bo pêkha- 
tina yekîtiyê. 



Nevin Îl/Serokê DOGÛNKAD’ê 

► Xwasteka me tevan ew e ku hemû tevgerên 
kurdan werin nik hev û tixûbên Rojhelata 
Navîn li gor berjewendiyên xwe biguherînin. 
Rûdanên dawî ji bo kurdan him tiştên êrînî û 
him tiştên neyînî bi xwe 
re tînin lê ew di heman 
demê de wesîleya 
yekîtiya kurdan e jî. Di 
pêşerojê de tevgerîn di 
warê aborî, siyasî û ci- 
vakî de cîhê avantajan e. 
Bo domdariya pêvajoyê 
divê her alî berpirsi- 
yariya xwe bîne cîh. 



Ytiksel Avşar/ Siyasetmedar 

► Nizanim ji çi ye 
ev çeteyên ku kes 
nizane ji ku hatî ket 
toqa kurdan. Pirs- 
girêkên dewletê din 
bi kurdan re herkes 
dizane. Bi îhtîmalek 
mezin kesên wek 
Sadam difikirin vê 
çeteyê dan ber derê kurdan. Di nava kurdan 
de li ser têgeha seroktiyê jî gengeşiyek heye, 
di rastiyê de kesê xwe wek serok dihesibînin 
an jî wek serok li wan tê nêrîn nizanim ji çi ye 
dibêjin bê min kes tine, ‘xeletiyên min jî rast 
in.’ Li Kurdistana Iraqê dewletek xwiya bû û 
li Kobanê tiştek nû hat avakirin û jê re gotin 
kanton. Dûre kurdan jî fam kirin ku herin 
kîjan deriyê rêya yekîtiyê nîşanê wan dan. 
Civîna li Duhokê dîrokî ye û ji bom e pir girîng 
e. Divê kurd hişê xwe bigrin serê xwe û li pey 
doza me ya hevpar bimeşin. 



Tara Mamedova/ Hunermend 

► Xeyala min û xeyala me tevaye ku yekîtî 
din ava kurdan de çêbibe, ji ber ku serkef- 
tina gelê kurd di yekîtiyê de rawestiya ye. 
Me di vê pêvajoyê de pir baş fam kir ku em 
wek gelê kurd bi tenê man û dîsa kesên 
piştkiriya hev kir 
gelê kurd e. Li her 
çar perçeyên Kurd- 
istanê, tevayî hêzên 
kurd, siyasî, civakî 
û hemû qadan de 
yekdeng bin. Bo 
ku em bikaribin 
xwe li qada cîhanê 
bidin qebûlkirin ev 
hewce ye. 



Rojda / Hunermend 

► Di serdema 21’an de îhtîmala ji nû ve 
xêzkirina sînoran derket holê û sekna kur- 
dan kemilî ye. Êdî li 
dinyayê hêzên din 
neçarin ku kurdan 
bibînin. Ku di nava 
kurdan de yekîtî 
ava nebe û li pêy 
hesabên biçûk û 
demî bin em nikarin 
bikevin pêvajoyeke 
yekîtiya domdar. 

Ji bo vê Peymana Duhokê girîng e. Gavên bo 
liheweqetîna kurdan moralê didin gel. 



Hasan Bildirici / Rojnameger 

► Yekîtiya netewî çi deskeftiyan dabe gelê 
din heman tiştan dide gelê kurd jî. Ti milet 
tune ku heta yekîtiya xwe saz nekiribe 
tiştek bi dest xistî ye. Heta niha şert ewqas 
zorê dedabû yekîtiyê. Helbet yekîtiya 
netewî nay wê watê ku herkes bi hev re bijî 
û herkes bi ji heman sîstema adeletê fêde 
bibîne. Ya herî rast ew e ku herkes azadiya 
xwe biparêze û bi hev re bijî. Em behsa 
yekîtiya ku parçeyekî Kurdistanê bû ar- 
manca êrîşa bikaribin bi hev re biparêzin 
dikin. 


Serhad Bapir/ Hunermend 

► Ji bo ku siyasetekî kurda li her çar 
perçeyên Kurdistanê li ser bingehekî 
netewî were avakirinê, divê ev yek li ser 
hîmekî maqûl yê hevpar pêk were. Ew 
tiştên ku me hemû kurdan bigihîjîne hev 
divê ev bin: Yek miletbûna me û bi hemû 
zaravayên xwe va em xwedîyê yek zimanî 
ne û Kurdistan jî welatê me hemû kurdan 
e. Her wusa, em ji sala 1920’a va xwediyê 
yek alayê ne. Dîsa, ji sala 1946 an û vir va 
em xwedîyê sirûdekî netewî ne, ku ew jî Ey 
Reqîb e. Mafê 
çarenivîsê yê vî 
miletî û vî welatî 
divê hîmên 
bingehîn ya 
siyaseta kurdan 
be. Bê guman 
mafê kurdan e 
ku dewleta xwe 
ya serbixwe ava 
bikin. 

Li ser vî 

bingehî, ku kurd 
li her çar perçeyên Kurdistanê da hevkarîya 
xwe pêkbînin, ji hev re bibin pişt û di warê 
dîplomasiyê da bibin hêz, baş e. Başûrê 
Kurdistanê û hêja Mesûd Berzanî divê 
pêşengiya netewî jî bike da ku bo yekîtiyê 
deriyê mizun vebe. 



Kadri Yildinm/Akademîsyen 

► Divê yekîtiya kurdan tenê ne li ser qaxiz 
û bi Başûr û Rojava sînorkirî nemîne. 

Divê ev yekîtî Bakûr û Rojhelat jî bigre 
nava xwe. Dibe ev yekîtî bo bihêzbûnê 
berfirehtir bibe. Evyekîtî di çerçeveya; 
hêza parastinê ya hevpar, fon, zanîngeh û 
akademiya baweriya ya hevpar de be. Ev 
çerçeve li gor planek li çar perçeyê Kurdis- 
tanê were birêvebirin. 

Kobanê bu remza netewî 


Li Duhokê peymana yelcîtiya netewî 



Barzanî: Evrêkeftin destpêka 
serlceftina gelê lcurd e 


P eymana Duhok’ê ya partiyên 
Rojava li raya giştî ya kurd 
bi kelecanekî mezin hat 
pêşwazîkirin. Peymana ku li ser 
bingeha hevbeşiya siyasi û leşkerî ya 
hêzên kurd hatiye lidarxistin, rê li 
ber îdarekirina hevpar ya Rojavayê 
Kurdistanê vedike û wê di nava dû 
mehên dahatû de were pêkanîn. 

Piştî bicîhkirina xalên peymanê wê li 
Rojavayê Kurdistanê hilbijartin bê li- 
darxistin. Peymana ku bi navbenkarî 
û çavderiya Serokê Herema Kurdis- 
tanê Mesûd Barzanî hat lidarxistin 
ji aliyê Serokê PYD’ê Salih Muslîm 
ve wek “peymana yekitî û aştiya 
navxeyî” hat binavkirin. Barzanî jî 
peymanê wek “bersiveke xurt ji bo 
dijminên kurdan” binavkir. 

Muslîm: Peymana yekîtî û 
aştiya navxweyî 
Serokê PYD’ê Salih Muslîm der- 
barê Peymana Duhokê de ragehand 
ku wan 8 rojan li ser xalan nîqaşan 
kirine û di encam de ev Peyman 
mor kirine. Muslîm got, di encama 
peymanê de wê di navbera kurdan 
de rêvebiriya hevpar, hêza hevbeş û 
yekitiya siyasî pêk bê. Li gor Muslîm 
wê xalên diyarkirî di navbera dû 
mehan de pêk bê û paşê hilbijartin 
bên kirin. 

Muslîm got, di çarçova peymanê 
de wê di navbera kurdên Rojava de 
yekîtî, aştiya navxweyî peyda bibe 
û wiha berdewam kir: Herwiha ev 
peyman wê ji bo gelen ereb û asûrî- 
suryanî jî bibe bingeha azadiyê. Bi 
taybetî ji bo kurdan gaveke girîng û 
mezin e. Beriya hertiştî wê pergala 
Rojava xurttir bike, û mayindebûna 
wê garantî bike.” 

TEV-DEM: Barzanî têkilî 


Di merasîma îmzekirina rêkeftinê 
de Serokê Herema Kurdistanê 
Mesûd Barzanî axaftinek kir û ev 
rojeêwek “rojeke dîrokî” pênase 
kir: °Ev rêkeftin destpêka serkef- 
tina gelê kurd e li Rojavayê Kurdis- 
tanê û bi vê helkeftê pîrozbahiyê li 
gelê Kurdistan, hemû aliyên siyasî 
yên Kurdistanê û herwiha welati- 
yên Rojavayê Kurdistanê dikim.’ 4 

Barzanî herwiha spasiya aliyên 
siyasî yên Rojavayê Kurdistanê kir 
û xwest ev rêkeftina han di zûtirîn 
dem de were cîbicîh kirin. Barzanî 


nîqaşan nebû, piştgirî kir 

Endamê Desteya Rêvebir ê 
TEV-DEM’ê Aldar Xelîl, di derbarê 
grîngiya vê peymanê de diyar kir ku 
encamên piştî berxwedana Kobanê 
derketine holê, yekîtiya neteweyî ferz 
kiriye û bi vê mebestê ew jî dixwazin 
di nav kurdan de bi taybetî di nav 
kurdên Rojava de yekîtiyekê ava 
bikin. Aldar Xelîl ji BasNûçeyê re 
wiha got: “Aliyên Rojava divê biryara 
xwe ya siyasî bikine yek, xebatên 
xwe bi hevre bimeşînin û bi hevre li 
dij dijminan şer bikin. Di vê mijarê 
de lêgereke me ya vê yekê hebû ku 
em siyaset û stratejiyeke neteweyî 
derxînin holê û bi şêweya xweseriya 
demokratîk xwe bi rêxistin bikin û 
li hember dijminan îradeyeke giştî 
nîşan bidin. Di van hevdîtinên li 
Duhokê de jî ev armanc derketin 
holê.” 

Mixatabê mijara parastinê 


da zanîn ku tişta ji destê Herêma 
Kurdistanê were dê ji Rojavayê 
Kurdistanê re bike û slavên xwe 
şandin ji Kobanê re. Barzanî tekez 
kir ku serkeftina kurd li her cihekî 
serkeftina gelê kurd e bi giştî. Bar- 
zanî yekrêziya navbera aliyên kurd 
jî bi bilindî nirxand û got: ‘’Cihê 
serfiraziyê ye di vê dema ku dijmin 
dixwaze rewşa gelê Kurdistanê têk 
bibe, hêzên kurdî ber bi yekrêzî, 
yekbûn û hevkariyê de biçin. Ev 
rêkeftin jî baştirîn bersiv e bo 
dijmin.” 


YPG ye 

Aldar Xelîl di derbarê rêveberiyên 
kantonan de jî da zanîn ku wê ev 
rêveberî neguherin û armanca wan 
ew e ku aliyên din ên siyasî beşdarî 
van rêveberiyan bikin. Xelîl got: “Lê 
belê eger di derbarê rêveberiyên 
Rojava de nêrîn û pêşniyazên wan 
hebin em dikarin li ser vê mijarê 
nîqaşan bikin. Ev ne pirsgirêk in.” Li 
ser mijara hêzên leşkerî û parastina 
Rojava de jî Aldar Xelîl amaje bi 
YPG’ê kir û got: “Di vê mijarê de divê 
bi YPG’ê re nîqaş bêne kirin. Dikarin 
biçin bi YPG’ê re bicivin û di derbarê 
vê mijarê de rêbazên xwe li gel YPG’ê 
nîqaş bikin. Ger ku di vê mijarê de 
lihevkirinek çêbibe û ji bo parastina 
Rojava rêbaza herî goncav bê dîtin, 
emê jî li gor wê tevbigerin.” 

Li ser têkiliyên Başûr û Rojavayê 
Kurdistanê jî Xelîl destnîşan kir 
ku têkiliyên di navbera Rojava û 


Başûr de baş dimeşin lê belê dibe 
ku ev civînên li Duhokê û biryarên 
ku di van civînan de hatine stendin 
bandoreke erênîtir li têkliyên Başûr û 
Rojava jî bikin. Aldar Xelîl wiha dom 
kir: “Piştî dagirkirina Şengalê, jixwe 
di navbera YPG’ê û Pêşmerge de 
hevkarî destpê kiribûn. Heta niha jî 
ew hevkarî dimeşe. Lewra ji bo Başûr 
jî û ji bo Rojava jî DAIŞ xeteriyeke 
mezin e. Ji bo di van mijaran de 
helwesteke hevpar derkeve holê em 
di nav têkiliyan de ne.” 

Aldar Xelîl balê kêşa ser 
û pêwîstiya civînên Duhok 
zanîn ku biryarên di van ci 
de hatine stendin û îmzekirin wê 
yekîtiya hemû aliyên siyasî yên kurd 
û yekîtiya gelê kurd xurtir bike. Xelîl 
diyar kir ku jixwe ev civîn bi mebesta 
bersivdayîna daxwaziya xurtkirina 
yekîtiya kurdan hatine lidarxistin. 
Xelîl helwesta Serokê Rêveberiya 
Herêma Kurdistanê Mesûd Barzanî 
jî pir erênî nirxand û da zanîn ku 
Barzanî bi tu awayî têkilî nîqaşên 
civînê nebûye û ji bo ji van civînan 
biryareke hevpar derkeve helwestiya 
ye. Xelîl da zanîn ku Barzanî gotiye: 
“Divê hun biryareke hevpar bistînin 
û hun çi biryarê bistînin jî ezê 
piştevaniya wê biryara we bikim.” 

ENKS: Rêvebiriya KCK’ê 
piştgirî da peymanê 

Endamê Sekreteriya Giştî yê 
Eniya Niştimanî ya Kurdistan li 
Sûriyeyê (ENKS) Nesredîn Îbrahîm 
jî da zanîn ku ew li ser vexwendina 
Serokê Herema Kurdistanê Mesûd 
Barzanî beşdarî van civînan bûne û 
weke şandeyeke bi navê ENKS’ê di 
van civînan de cih girtine. Îbrahîm 
wiha axivî: “Em li ser navê ENKS’ê 



BasNÛçe 27 Cotmeh-02 Mijdar 2014 


NÛÇE 


05 


Barzanî û KCK’ê piştgirî dan peymanê 


Nesredîn Îbrahîm diyar kir ku mafê her partî, tevger û komeleyê heye 
ku li hemû deverên Kurdistan kar û xebatên xwe yên siyasî û xizmetên 
civakî pêk bînin û destnîşan kir ku di teoriyê de pirsgirêkên bizavên 
siyasî yên kar û xebatan nemane. Di derbarê têkiliyên Başûr û Rojava 
de jî Nesredîn Îbrahîm da zanîn ku Başûr û Rojava tûşî êrîşeke hovane 


ya DAIŞ’ê bûne û got: “Ji ber vê yekê, weke birêz Barzanî jî destnîşan 
kir ku tu cûdahî di navbera Hewlêr û Kobanê de tune ye.” Îbrahîm her 
wiha da zanîn ku û rêvebiriya KCK’ê jî ji bo encamên baş ji van civînan 
derkevin piştgirî dane û desteka xwe diyar kirin e. Îbrahîm got: “Ji bo 
hemû gelê kurd û hemû hêzên Kurdistanî jî ev encam encameke baş e.” 


it 

D 

î 


û biraderên din re bi ser navê TEV- 
DEM’ê beşdarî van civînan bûn. Ev 
civînên me di 14’ê Cotmehê de destpê 
kirin û heta 22’yê Cotmehê dom kirin 
û bi şahidiya Serokê Herema Kurd- 
istanê Mesûd Barzanî, rêkeftineke 
hevbeş hate îmzekirin.” 

Nesredîn Îbrahîm da zanîn ku di 
encama civînan de biryara sê xalên 
sereke hatiye stendin û îmzekirin: “ 
Xala yekem; Rêvebirina rêveberiyên 
Rojava bû. Xala duyem; Parastin û 
berevaniya Rojava bû û xala sêyem 
jî; Lêgerîna siyasî ya Rojava bû. 

Ji ber ku Kurdistan di pêvajoyeke 
grîng de ye, ev civîn û biryarên ku 
piştî van civînan hatine stendin û 
îmzekirin, ji bo Rojavayê Kurdistanê 
ferz bûn. Yanî îro li hember terora 
DAIŞ’ê pêwîst e hemû hêz û aliyên 
urd hevkarî bikin û yekîtiyekê ava 
bikin da ku em bi hevre dikaribin 
berevaniya Kurdistanê bikin. îro 
hêzên hevpeyman bi firokeyên xwe ji 
hewa ve li dijî jenosîda DAIŞ’ê êrîşan 
dikin, divê em jî xaka Kurdistanê 
biparêzin. Tevgera siyasî ya kurd, li 
çar perçeyên Kurdistanê, bi erkekî 
bilind ber bi azadiya neteweyî ve 
diçin. Ji ber vê yekê îro tê xwestin 
ku hemû partî û tevgerên Kurdistanî 
ji bo yekîtiyê xurt bikin hewl bidin 
da ku di vê pêvajoyê de nûnertiya 
Kurdistan bê kirin. Çimku ev şer, 
şerê hebûn û nebûnê ye.” 

Endamê Sekreteriya Giştî yê 
ENKS’ê Nesredîn Îbrahîm 
da zanîn ku di destpêkê 
de wê rêvebiriyeke 
siyasî pêk bê û ev 
rêveberiya siyasî 
wê komîteyeke 
rêvebir ava bike û 
ji aliyê din ve jî wê 
komîteyeke pispor 
a bi navê Lijneya 
Lêgerînê bê 
avakirin. Îbrahîm 
got: “Ev komîteya 
ku ji pisporan pêk tê 
wê bi hevalên YPG’ê re 
hevdîtinan pêk bînin. Piştî van 
xebatan emê hewl bidin ku hêzên 
girêdayî encûmenê û yên YPG’ê 
bikine yek.” 

Hemid Derbendî: Peymana 
Duhokê mayînde ye 

Berpirsê Dosyaya Rojava yê Her- 
ema Kurdistanê Hemîd Derbendî 
jî di derbarê Peymana Duhokê de 



TEV- 
DEM: Bo 
çareserkirina 
pirsgirêkên navbera 
hêzên kurd hewleke 
dîrokî pêk hat. Bo 
Rojava niha dema 
yekîtiyê ye 


diyar kir ku ev civîn ji bo yekîtî û 
yekdestiya alî û hêzên Rojavayê 
Kurdistanê encamên baş derxistiye 
holê. Derbendî, derbarê ‘Hevpey- 
mana Duhokê’ de wiha got: “Her du 
alî piştî danûstendinên dûvûdirêj, 
gihîştine encamekê û li hizûra Serokê 
RHK’ê Mesûd Barzanî peyman hate 
îmzekirin. Li gor peymanê xala 
yekem, lêgerîneke siyasî, yanî ji bo 
pêwîstiyên rojava, wê siyaseteke 
hevpar bê meşandin. Di hemû 
biryarên stratejîk ên di derbarê 
Rojava de wê hemahengiyek bê çêki- 
rin. Xala duyem, biryara li Rojava 
sazkirina rêveberiyeke hevbeş 
e û xala sêyem jî ji bo 
parastina Rojava û şerê 
li dij DAIŞ’ê avakirina 
hêzeke hevbeş e.” 

Hemîd Derbendî da 
zanîn ku ev peymana 
hatiye îmzekirin tenê 
ne ji bo rewşa awarte 
ya şerê li Kurdistanê 
ye, di heman demê de 
peymaneke mayînde 
ye. Derbendî da zanîn ku 
Serokê Herêma Kurdistanê 
Mesûd Barzanî di civînan de gotiye: 
‘Em dixwazin hun yek dest bin. Eger 
hun yek dest bin, ev yek ji bo me cihê 
serfiraziyê ye û ji bo biryarên we çi 
ji destê me bê emê bikin.’ Derbendî 
balê kêşa ser peymanên ku berê 
hatibûn îmzekirin û pêk nehatibûn û 
diyar kir ku ev peyman li gor şert û 
mercên ku tê de pêk hatiye ji şert û 
mercên civînên beriya niha cûdatir 



in. Derbendî got: “Garantiya vê pey- 
manê helwesta aliyan e. 

Lê ji ber grîngîdayîna aliyan a 
van civînan vê carê wê alî peywirên 
xwe bi cih bînin. Em pir xweşbîn in 
û bawer dikin ku vê carê wê tiştên 
xweş pêk bên. Çimku çavê dinyayê 
li ser van civînan bû. Hemû kurd û 
dostên kurdan ji kurdan dixwazin 
ku vê carê çareseriyeke mayinde pêk 
bê.” 

Di derbarê têkiliyên Başûr û Ro- 
java de jî Derbendî wiha domand: 
“Gelê me yê Rojava siyaseteke wan 
heye û li gor siyaseta xwe pey- 
manan dikin û dixebitin. 

Başûr jî xwedî hikûmet, 
parlaman û gellek 
deskeftiyên din e û li 
gor derfetên xwe si- 
yaset û stratejiyekê 
dimeşîne. Birêz 
Mesûd Barzanî jî ji 
biraderên me yên 
Rojavayî re gotiye, 

‘Em destwerdana 
Rojava nakin, lê em 
dixwazin hun di nav xwe 
de îttifaqekê çêbikin. Ji bo 
me di navbera Kobanê û Hewlêrê 
de tu ferq tune ye û eger hun yek bin, 
heta ji destê me bê, emê alîkariya we 
bikin.” 

Hemîd Derbendî di dawiya axaf- 
tina xwe de di derbarê Pêşmergeyên 
ku wê biçine Kobanê de jî da zanîn 
ku Pêşmerge niha amade ne û ew 
çav li rê ye ku di çend rojên pêş biçin 
Kobanê. 



Nakokiyên siyasiyan ji bo gel 
xeter e 

Endamê Sekreteriya Giştî yê 
ENKS’ê Ahmed Silêman jî li ser vê 
mijarê da zanîn ku aliyan li ser sê 
xalan li hev kirine û got: “Êdî pratîk 
pêwîst e û emê hewl bidin ku ev pey- 
man tafilê di pratîkê de bê pêkanîn. 
Nakokiyên di navbera her du aliyan 
de, li ser gelê me dibe sedemê 
xeterên mezin. Gelê me yê Rojava 
derbeder bûn, ji cih û warên xwe bûn 
û koçî Başûr, 

Bakur û Ewropayê kirin. Her wiha 
xetera DAIŞ’ê ya li ser Kobanê iro 
dikare li Cizîrê û li Efrînê jî 
bibe. Ji ber van xeteran 
Peymana Duhokê ji bo 
yekîtiya kurd û ji bo 
xwe amadekirina li 
hember van xeteran 
pir grîng e.”Ahmed 
Silêman destnişan 
kir ku di derbarê 
têkçûna vê hevpey- 
manê de metirsiyek 
heye û diyar kir ku bi 
îmzekirina vê peymanê 
wan nîv gavî avêtiye lê nîv 
gavê din jî çalakkirina biryarên 
vê hevpeymanê ye: “Bêguman wê 
astengî derkevin pêşberî me. Lê di vê 
rewşa awarte û xeter de ne mumkûn 
e ku tenê aliyek bikaribe Rojava ji 
van xeteriyan biparêze. 

Ji ber vê yekê jî hemû aliyên kurd 
ên Rojava hewcedarên hev in ku bi 
hev re dikaribin li hember van xe- 
teran têbikoşin.” 


ENKS: 
Peymana 
Duhokê bo pêşeroja 
Rojava gaveke dîrokî 
yeû ew gav bo yekîtiya 
kurdan jî xwedî 
taybetmendiyekê 
ye 

Siyasetmedar Mahmûd Osman 


Divê ev fersenda dîrokî têk neçe 


Feqî Mistefa 

P arlemanê Lîsta Niştimanî ya 
Kurd ê Parlamana Iraq Mah- 
mûd Osman, geşedanên dawî 
yên li rojhilata navîn û bi taybetî li 
Kurdistan ji rojnameya me re nirx- 
and. Mahmûd Osman grîngî û wate- 
dariya civînên ji bo lihevkirina aliyên 
siyasî yên Rojava yên TEV-DEM û 
ENKS, destnîşan kir û da zanîn ku ev 
civîn hem ji bo yekdengî û yekhêziya 
Rojava û hem jî ji bo siberoja gelê 
kurd civînên biryardar in. Mahmûd 
Osman got: “Lê belê ji pêkhatina 
civînan û stendina biryaran bêtir 
bicihanîna ew biryarên ku di van 
civînan de hatine stendin grîng in. Ji 
bo bicihanîna wan biryarên di der- 
barê rêveberî, statû û hezên leşkerî 
yên Rojava divê hemû alî bi hen- 
dazeyî tevbigerin û ji hewldanên ku 
dikarin peşkê li pêwendiyên aliyan 
bixin, xwe dûr bikin.” Mahmûd Os- 
man rola Serokê RHK’ê Mesûd Bar- 
zanî a ji bo lidarxistina van civînan bi 
bîr xist û da zanîn ku Mesûd Barzanî, 
ji bo ev civîn pêk bên pir xebitiye û 
bi xebateke taybet aliyên siyasî yên 
Rojava li hev civandî ye. 

Mahmûd Osman li gel grîngiya 
van civînan, her wiha berxwedana 
Kobanê û biryara Parlamana 
Kurdistan a di derbarê Rojava de jî 
weke geşedanên dîrokî nirxand û da 
zanîn ku Serokê Herêma Kurdistanê 
Mesûd Barzanî ji parlamanê re 
pêşniyaz kiriye ku biryara nasîn û 
alîkarîkirina Rêveberiyên Rojava 
bi fermî bê pesendkirin û piştî vê 
pêşniyaza Barzanî parlamanê ev 
biryar stendiye û pesend kirî ye. 
Osman got: “Biryara parlamanê 
helwesteke neteweyî ye û şayanî 
pesindayînê ye. Di van rojên dijwar 
ên ku Başûr û Rojavayê Kurdistanê, 
li gel hemû hêzên kurd li dij DAIŞ’ê 
di nav şerekî giran de ne, ev biryar 
hem ji bo van şert û mercên îro 
û hem jî ji bo siberoja kurdistanê 
biryareke dîrokî ye. 

Derz li pêwendiyên Tirkiye û 
Başûr ketiye 

Li ser çekşandina Dewletên 
Yekgirtî yên Amerîkayê(DYA) ya 
ji bo Kobanê û helwesta Tirkiye 
jî Mahmûd Osaman bibîr xist ku 
DYA û Tirkiye hevpeymanên hev 
ên stratejîk in û gellek caran bi 
aşkera vê yekê tînin ziman. Mahmûd 
Osman wiha dom kir: “Lê belê di 
babeta Kobanê û DAIŞ’ê de raya 
her du dewletên hevpeyman ne 
wek hev in. Ev cûdahiya rayên wan 
wê bandoreke çawa li pêwendiyên 



Mahmûd Osman geşedanên van çend mehên 
dawî yên li Kurdistan nirxan û got: “Ev pêvajo di 
xwe de fersendên mezin ên dîrokî dihewîne. Li çar 
aliyên Kurdistan hesta neteweyî geş û çalak bûye. Ji 
bo kurd sûd ji vê pêvajoyê wergirin divê li dora vê 
hestiyariya ku geş bûye bicivin û siyaseta xwe 
li gor wê bimeşînin.” 


Kobanê hişmendiya 
neteweyî geş kir 


Di derbarê şerê li Kobanê û 
helwesta dewleta Tirkiye ya di 
derbarê kurdan de jî Mahmûd 
Osman diyar kir ku tekoşîna Ko- 
banê ya li dij DAIŞ’ê helwesteke 
xurt a niştimanî ya gelê kurd 
derxistiye holê. Osman wiha dom 
kir: “Ev helwesteke dîrokî ye û 
rengê helwestên hemû hêzên 
kurd ber bi yekîtiya neteweyî ve 
guhert e û wê biguherîne jî. Li be- 
ramber vê yekê helwesta dewleta 
Tirkiye helwesteke xerab bû. 
Siyaseta ku Tirkiye dimeşîne siya- 
seteke pozîtîv nîne. Ev helwesta 
Tirkiyeyê ne tenê ji alî Rojava û 
Bakur, her wiha ji alî Başûr ve jî 


nayê qebûlkirin. Weke tê zanîn 
dewleta Tirkiye û Rêveberiya 
Herêma Kurdistanê(RHK), ji 
ber danûstendinên aborî yên 
li ser neft û gaz û beşên din ên 
bazirganiyê, têkiliyên xwe xurt 
kiribûn. Lê belê li gel ev têkiliyên 
baş jî, ev helwesta Tirkiyeyê li 
başûr dilşikestinekê peyda kir. 
Başûr têgihîşt ku di derbarê 
destkeftiyên kurdan de Tirkiye 
xwedî helwesteke baş nîne û 
siyaseta Tirkiyeyê di vê babetê 
de neguherî ye. Yanî Tirkiye di 
derbarê têkbirina destkeftiyên 
kurdan de dikare meyla xwe bide 
ser rêxistineke weke DAIŞ’ê jî.” 


wan ên siberojê bike mirov nizane. 
Çimku ger ku di navbera dewletan de 
arîşeyên pir mezin nebin pêwendî bi 
tevahî qut nabin. Carinan qels dibin, 
carinan xurt dibin. Li gor berjewendî 


û danûstendinên di nav dewletan de 
diguherin. Ji ber vê yekê ez dikarim 
bêjim di babeta nêzîkahiya Tirkiye 
ya kurdan û DAIŞ’ê de derzekî li 
pêwendiyên navbera Tirkiye û 


DYA’yê ketiye. Lê mirov nizane gelo 
di siberojê de wê ev derz mezintir 
bibe yan jî wê bê pînekirin? Mirov 
nikare ji niha ve pêşbîniyeke tekûz 
bike.” 

Mahmûd Osman angaşt ku 
nêzîkahiya Tirkiye ya RHK’ê tenê ji 
bo berjewendiyên wê yên aborî yên 
wek; neft û gaz û şirketên wê yên ku 
li Herêma Kurdistan kar dikin e û ji 
ber berjewendiyên xwe yên di van 
xalan de pêwendiyên xwe û Herêmê 
baş kiriye. Osman got: “Ji bilî vê 
Tirkiye di warê siyasî de piştevaniya 
Herêmê nake û mirov dikare bêje li 
dij destkeftiyên başûr e jî. Ji ber vê 
yekê divê RHK’ê jî li gor vê helwesta 
Tirkiyeyê gavan bihavêje û di warê 
siyasî de helwesta xwe di ber çavan 
de derbas bike.” 

Iraq niha nikare daxwazên 
kurdan bi cih bîne 

Di derbarê arîşeyên di navbera 
RHK’ê û Hikûmeta Navendî ya Iraqê 
de jî Mahmûd Osman angaşt ku 
Haydar Îbadî ew çend ne hêzdar û 
tuwana ye ku dikaribe van arîşeyan 
çareser bike. Osman rewşa Iraq ya 
niha bi bîr xist û got: “Wek tê zanîn, 
di destpêka damezirandina hikûmeta 
îbadi de kurdan 3 meh qewl dabû ber 
Îbadî da ku daxwazên kurdan bi cih 
bîne. 

Lê heta niha, di navbera RHK’ê û 
hikûmeta navendî de danûstendinên 
fermî destpênekirine. Wisa xuya dike 
ku wê ev arîşe dom bikin, lewre her 
du alî jî niha bêdeng in û li dij DAIŞ’ê 
di nav şerekî dijwar de ne. Piştî qew- 
lê 3 mehan yê ku aliyê kurd dabû ber 
Bexda, çareseriyek pek neyê, wê kurd 
li hev bicivin û biryara xwe bidin. Lê 
gelo ewê biryara serxwebûnê bidin 
an na? Ez nizanim.” 

Li ser angaşta ‘ji bo hewcedariya 
wê bi Tirkiye nemîne, DYA dixwaze 
li Hewlêrê frokexaneyekê veke’ de 
jî Mahmûd Osman diyar kir ku 
piştî arîşeyên di navbera Tirkiye û 
DYA de rû dan, mimkûne ku DYA li 
nêzîkî Hewlêrê frokexaneyekî veke, 
lewre ji bo şerê li dij DAIŞ’ê, wek 
stratejîk pêdivî bi frokexaneyeke 
wisa heye. Osman got: “Bêguman 
frokexaneyeke bi vî rengî ji bo 
siberoja Herêma Kurdistan wê bibe 
sparteyeke baş û wê hewcedariya 
DYA a Tirkiyeyê jî ji holê rake.” 

Di dawiya axaftina xwe de di der- 
barê angaşta ku ‘Di navbera PDK û 
YNK’ê de arîşe hene’ de jî Mahmûd 
Osman hebûna arîşeyan piştrast kir 
û got: “Bêguman arîşe hene lê belê 
hebûna arîşeyan tiştekî xwezayî ye. 

A grîng ew e ku arîşe bêne çareserki- 

Bexçeyê bihûştê warê Adem û Hawa: Göbeklitepe 


Çîroka Xerabreşk wiha destpê dike: Di 1994’an de, rojekî şivanekî bi navê 
Mehmûd Kiliç li devera Xerabreşk ku ji alî bakur-rojhilat ve 20 km nêzîkî 
Rihayê dikeve, dema pezê xwe diçêrîne kevirekî çargoşe ku li serê hin teşe 
û nexş hene dibîne. Piştî ku Mehmûd Kiliç kevir dibe û radestî rayedaran 
dike, ev dever roj bi roj geş dibe. Dever bala zanyar û arkeologên navdar 
ên cîhanê dikêşîne û vekolîn destpê dikin. Piştî vekolînan diyar dibe ku ev 
dever di bin axa xwe de gencîneyeke ku dikare dîroka cîhanê ji nû ve bini- 
vîse dihewîne. Nêzîkî 20 perestgehên ser wan vekirî ku niha wek yekem 
perestgehên cîhanê têne qebûlkirin têne dîtin. Piştî van perestgehan, bi 


vekolanan re diyar dibe ku ne tenê perestgeh her wiha li dora perestgehan 
bajarekî mezin jî heye. Di vê bareyê de Berpirsê Înstîtuya Arkeolojî ya 
Almanya Prof. Dr. Klaus Schmidt ku serokatiya vekolînên Xerabreşkê 
dike, diyar dike ku pêşî perestgeh lê dûre bajar hatiye dîtin û di derbarê 
grîngiya Xerabreşkê wiha dibêje: “Avasazên van perestgehan û vî bajarî, 
yekem kes in ku pirsên wek; ‘Gerdûn çi ye?’ û ‘Em ji bo çi li vê derê ne?’ 
ji xwe dipirsin.” Piştî vê gotina xwe Schmidt wiha dom dike: “Ew mekanê 
ku di Kevalên Asûriyan û di Tewradê de wek Bexçeyê Bihûştê tê nîşandan 
Xerabreşk e.” 


Dîrolc ji sumeriyan destpênake 

Gencîneya 12 hezar salî: Xerabreşk 


Kalê Badî 



H er çiqas, ji ber bêaramî û 
qeyranên siyasî û civakî 
qadên ku dewlemendiya 
dîrokî ya mezopotamya dîtbar dikin, 
bi zanebûn bêne piştguhkirin jî, di 
nav van arîşeyan de hin lêkolînên 
zanistî jî têne kirin. Yek ji van qadên 
grîng ên ku têne piştguhkirin û ji alî 
ferasetên desthilatdaran ve rengê 
an têne guhertin jî qada arkeolojiyê 
,i gel hemû piştguhkirin û reng- 
guhertinan jî, di vekolînên arkeolojîk 
ên ku di van salên dawî de li hin 
deverên Kurdistanê têne kirin de 
bermayiyên ku dikarin zanyariyên 
me yên di derbarê dîroka dinyayê 
de biguherînin dertêne holê. Ev 
çend deverên wek; Qotê Berçem, 
Newala Çorî, Çemê Halan, Ziyaret 
û Xerabreşk ku em qala grîngiya 
wan dikin, bi xebatên arkeolojîk ên 
ku di van salên dawî de têne kirin, 
rêçên gencîneyên bêhempa yên 
piştrasteyên dîrokê şanî me didin. 

Di vê babetê de dil dixwaze van 
deverên grîng ên dîrokî bi kitekitî 
vekole û grîngiya van deveran 
pêşkêşî xwendevanan bike, lê ev 
babet û deverên ku şayanî gotinê ne 
nikare bi raporteke rojnamegerî bêne 
vegotin. Lewre me jî hewl da xwe ku 
em berhem û bermayiyên dîrokî yên 
ku bi xebatên arkeolojîk ên li devera 
Xerabreşk û Ziyaretê derketine ser 
rûyê erdê, bi rêzenûçeyekê bi we 
bidine nasîn. 


Ne qada jiyanê qada perestinê 
ye 

Avahiyên Xerabreşkê ji 10 an jî 12 
stûnên kevirî yên bi teşeyên tîpa T’yê 
ku bi gloverî hatine çikandin pêk tên. 
Di navbera van stûnan de dîwarên 
kevirî hatine lêkirin û li navenda 
van stûnan jî du stûnên mezintir li 
hemberî hev hatine çikandin. Li ser 
hemû stûnan teşeyên mirov û dest 
û pêyên mirov û teşeyên hin ajalan 
wek sembolên razber an jî qewarte 
hatine nexşîn. Di nav teşeyên ajalan 
de yên herî pir hatine nexşîn teşeyên 
berazên kovî, rovî, mar, werdekên avî 



Piştî vekolînên arkeolojîk 
ên li Xerabreşk û Ziyaretê 
hatin kirin piştrast bû ku 
dîrok û nivîs, weke ku 
heta niha dihate zanîn, ji 
sumeriyan destpê nake. 


û sîsarkan in. 

Xerabreşk navendeke perestîş a 
civakeke nêçîrkar û berhevkar e û 
li gor dema xwe, xwedî pergaleke 
baweriyê ya pir pêşketî ye. Tê payîn 
ku ev berhemên perestîş ji heyama 
neolîtîk a beriya keşfa dîzik û qafik 
e. Bi gotineke din, ji dema navbera 
salên 9600 û 7300 ên B. Z. ye. Li gor 
vê payînê mirov dikare bi hêsanî bêje 
ku Xerabreşk 11600 salî ye. Ev payîn 
li ser berhemên piçûk ku temenên 
wan hatine tespîtkirin hatiye kirin. Li 
gel van tespîtan, berhemên ku ji ber 
mezinahiya wan derfet çênabin ku 
temenê wan bêne tespîtkirin jî hene 
û li gor lêkolînan ev berhemên mezin 
ji heyama ipîpaleotîtîk a ku çend 
hezar sal ji heyama paleolîtîk kevntir 
a. Her wiha li gor lêkolînan tê payîn 
ku Xerabreşk, heta salên 8000 ên B. 
Z. jî wargeheke jiyana civakî bûye û 
piştî van salan hatiye terikandin. 


Namzeta mîrateyên cîhanê ya 
UNESCO 

Li jora Xerabreşkê li ser paleke 15 
mîtro bêndereke ku frehiya wê 300 
x 300 mîtro ye û ji alî şêniyên deverê 
ve wek Ziyaret hatiye binavkirin 
heye. Li derdora van perestgehan 
ocax û kargehên keviran jî hene. 

Li ser vî palê Ziyaretê, ji rojhilat ve 
Çiyayên Toros û Qerecdax, ji rojava 
ve rêzeçiyayên ku Deşta Riha û ya 
Feratê ji hev vediqetîne, ji başûr ve jî 
heta binxetê Deşta Herranê tê dîtin. 
Bêguman ji ber vê balayiya xwe û ji 
ber ku ev dever xwedî kevirekî pihêt 
ê kilsî ku li tu derî nayê dîtin e, per- 
estgeh li vê derê hatine avakirin. Bi 
hemû van taybetiyên xwe Xerabreşk 
şayanî dîtinê ye û di siberojê de 
dikare bibe cihekî grîng ê turîzmê. 

Ji ber kevnarî û taybetiyên mîmarî 
û perestiyê, di 15’ê Nîsana 2011’an 
de Xerabreşk wek Namzeta Mîrat- 
eyên Dinyayê ya UNESCO’yê hate 


nîşandan. 

Ji ber ku li gellek deverên Newala 
Çorî jî piştî vekolînan berhem û 
perestgehên ku bi teşeyên xwe yên 
mîmarî dişibin yên Xerabreşkê, tê 
payîn ku ev her du dever bi hev re 
têkildar in. Stûnên ku li Newala Çorî 
derketine holê ji yên Xerabreşkê 
nêzîkî 2 mîtro piçûktir in. Ji ber 
hevşibînên mîmarî û teşeyî, tê payîn 
ku Xerabreşk ne tekane wargeha 
perestgehan e, li gel wê çend per- 
estgehên din jî hene. Di vê mijarê 
de cûdahiyekberbiçavheye: Stûnên 
van deverên din bêtir dişibin stûnên 
Xerabreşkê yên ku di demên nêz de 
hatine çêkirin û ev jî diyar dike ku 
perestgehên Xerabreşk ji yên deverên 
din pir kevntir in. 

Kurtedîrokçeya Xerabreşkê 

Perestgehên Xerabreşkê, di sala 
1963’an de, di kêliya vekolînên 
rûerdî yên Projeya Vekolînên Beriya 
Dîrokê yên Bakurê Kurdistanê ku 
bi hevkariya Zanîngeha Chicago û 
Zanîngeha Stenbolê têne bi rêvebirin 
têne keşfkirin. Hin palên ku diyare 
bi destê mirovan hatine çêkirin û 
hin şkestokên bermayiyan bala arke- 
ologan dikêşînin. Piştî hin lêkolînên 
rûberî têne kirin, li gor tespîtên wê 
demê hatiye gotin ku ev der warge- 
heke ji dema Paleolîtîk, Epîpaleolîtîk 
û Neolîtîka bê Kîsik û Qavik e. Lê 
belê ji bilî van vekolînan tu kar û 
xebat nehatiye kirin. Piştî salan, di 
1980’an de Arkeolog Peter Benedict 
di gotara xwe ya bi sernavê “Survey 
Work in Southeastern Anatolia” de 
qala Xerabreşkê bike jî, li herêmê 
tu xebat nayêne kirin. Axir, di 
1994’an de ji Zanîngeha Heidelbergê, 
Arkeolog Klaus Schmidt, li herêmê 
vekolînek dike û bi vê vekolîna wî tê 
tespîtkirin ku Xerabreşk gencîneyeke 
bêhempa ya beriya dîrokê ye. Piştî vê 
hişyariyê, di 1995’an de, bi serokatiya 
Mûzeya Rihayê û bi Şêwirmendiya 
Zanistî ya Prof. Dr. Klaus Schmidt 
vekolîn têne destpêkirin. Ji 2007’an 
şûnve jî ev xebatên vekolînê bi 
Statuya Biryara Desteya Wezîran û bi 
serokatiya Klaus Schmidt dom dikin. 

B ajarê Qersê li Bakûrê Kurdis- 
tanê, sînorê Tirkiye, Ermeni- 
stan, Gurcistan û Kurdistanê 
jihev diqetîne. Bajêr ji rojava ve 
cîranê Erziromê, ji bakûr ve cîranê 
Erdexan û ji başûr ve jî cîranê bajarê 
îdir û Agirî ye. 

Qers di nav hêlîlarên 42 û 44 û di 
nav hêlîpanên 39 û 4ian de cîh digre. 

Erdnîgar 

Pîvana xaka bajêr nêzî 10 hezar 
km 2 ye. Ji xaka Qersê % 38 çiya ye. 
Çiya û girên erdîma Qersê dûmahîka 
sîlsîleyên çiyayên Serhedê ne. Ev 
sîlsîle li nêzî Navça Qamişan jihev 
diqete û dibe dûşeq. Ji çiyayên 
Qersê, Çiyayê Sîpanê (2.909 m), 
Çiyayê Pîvazan (2808 m) û Çiyayê 
Ziyaretê (2838 m) bilind e. Derûdora 
van çiyayan bi deşt û platoyên fireh 
hatine dorpêçan. Dîsa çiyayên din 
ku bi vê sîlsîleyê ve girêdayî ne jî 
evin: Çiyayê Kisir (3197 m), Çiyayê 
Allahûekber (3120 m) Çiyayê Ala, Çi- 
yayê Devênaxê, Çiyayê Dohnî, Çiyayê 
Hecîxelil. Di sîlsîla ku ber bi Agirî ve 
diherke de jî, Çiyayê Zorê (3196 m), 
Çiyayê Xwarê hene, ku bilindahiyên 
wan li seriya 3 hezar metreyî ne. 

Çem 

Xaka Qersê perçeyeke tejena Derya 
Xazarê ye. Ji ber vê yekê jî gelek av, 
rûbar û kanî li erdîmê hene. Bajarê 
Qersê ji alî avên sererdê ve jî dewle- 
mend e. Çemên herî girîng di xaka 
bajêr de Çemê Erez e. Erez herçiqas 
ji quntarên Çiyayên Çewlikê dizê jî bi 
Qersê ve tê naskirin. Çem piştî ku di 
nav xaka Kurdistanê de 450 km dirêj 
dibe, diherike diçe Ermenistanê û 
sînorê nav Ermenistan û Kurdistanê 
kefşdike. Ji bilî vî çemî Çemê Cehî, 
Çemê Qersê û Çemê Kuran jî erdîma 
Qersê avdidin. 

Axa Qersê ji alî golên xwe ve jî 
dewlemend e. Di nav van golan de 
a mezin li nêzî navenda bajêr Gola 
Zûrzûnan (120 km 2 ), li nêzî Navça 


Cilawûz Gola Belgîran (3 km 2 ), li nêzi 
Navça Qaxizmanê Gola Qulingan, 
Gola Çenglî û di tixûbê Ermenistanê 
de jî Gola Karzak hene. 

Lawirvanî 

Bajarê Qersê bi deşt û mêrgê xwe 
ve devereke lawirxwedîkirinê ye. Li 
Kurdistanê di hilberîna şîr de cîhê 
sereke digre. Şîr di mehên havînê de 
di tesîsên gundan de tê bikaranîn. Li 
bajêr fabrîqa pênêr û şîrê hişk di sala 
196/an de hatinê avakirin, lê di bin 
qapasîteya xwe da kar dikin. 

Xaka Qersê ji alî madenan ve jî 
dewlemend e. Li nêzî navenda bajêr 
4 milyar ton rezerwên perlît heye. 

Lê ev maden niha nayê bikaranîn. 
Herwiha li nêzî Navça Qaqizman 
50 hezar ton arsenîk û 30 hezar ton 
asbest heye. Dîsa li nêzî Qaqizmanê 
465 hezar ton manyezit û 60 milyon 
ton xwey heye. Navça Qulpê jî ji alî 
madenên xwey ve dewlemend e. Li 
Qamişan jîps û li Qulpê jî lînyît heye. 

Rêvebirî 

Qers li gor pergala rêvebiriyê 
parêzgeh e. Şêniya bajêr nêzi 400 
hezar e. Bi navên Dûgur (Akyaqa), 
Zarûşad (Arpaçay), (Têkor) Digor, 
Qaqizman (Kagizman), Cilawûz 
(Susuz), Qamûşan (Sarikamiş), Selîm 
navçeyên bajêr hene. Herwiha ji 500Î 
zêdetir gund bi bajêr ve girêdayî ye. 
Şeniya bajêr 322 hezar e. Heta sala 
I99i’an parêzgehên Erdexan û îdirê 
jî bi Qersê ve girêdayî bûn. 

Di 20 salên dawîn de ji ber 
sedemên aborî, civakî û siyasî li 
Kurdistanê koçberiya navxweyî dest- 
pêkir û Qers jî bû hedefa koçberan. 
Qers jî di warê koçberî û koçdayînê 
de bajarekî sereke ye. Ji aliyekî ve 
hersal bi hezaran Qersî koçî bajarên 
mezin dikin, ji alîkî ve jî bi hezaran 
malbat ku ji ber derfetên aborî û 
tahdeyên rejimê direwin, berê xwe 
didin Qersê. 

Ev bajarê ku têrî xwe nakê ji 
sedemên koçberiyê ketiye rewşekî 
xerab. Li derûdora bajêr ji niha ve 


Deşt 


Bajarê Qersê deverekî zozanên 
bilind, gelî û deşta ye. Ji xaka 
bajêr % 60 deşt, gelî, mexer û 
zozanin. Deşta herî fireh di erd- 
nîgara bajêr de Deşta Qersê ye. 

Ev deşt ji nêzî Navça Selîmê dest- 
pêdike, ji başûr ve heta Erdexan, 
ji rojhilat ve jî heta Qamişan û 
sînorê Ermenistanê dirêj dibe. Li 
Bakûrê Kurdistanê deşta herî fireh 
e. Pîvana vê deştê 2500 km 2 ye. Li 


Deşta Qersê ji ber serma û seqemê 
kiştûkal nayê kirin. Lê deşt bi giya 
û mêrgên xwe ji bo xwedîkirina 
lawiran wek depokî ye. 

Ji bilî vê deştê, li nêzî Navça 
Gole, Deşta Kura, Deşta Xaçûwan 
û Deşta Xanak jî hene. Li van 
deştan ji ber ku bihar û havîn kin 
dajon, kiştûkal nayên kirin. Li 
erdîma Qersê gelek gelî û zozanên 
navdayî jî hene. 



BasNÛçe 27 Cotmeh-02 Mijdar 2014 


WELAT 


09 


gelek taxên ku ji xizmeta şaredariyê 
bêparin hatine avakirin. 

Nav 

Li gor çavkaniyên dîrokî navê bajêr 
di demên kevn de, ‘Armanya’ ye. 
Navê ku niha tê bikaranîn jî, ji gotina 
‘Qarasak’ tê. Tê hezrkirin ku ev nav 
ji êlekî ku b.z li deverê bicîh bûye, tê. 
Li gor hin baweriyên din navê bajêr ji 
gotinekî zimanê Gurcî tê, ku ew jî tê 
wate ya ‘Bajarê Biderî.’ Kurd ji bajêr 
re Qers û ji heremê re jî Serhedan 
dibêjin. Navê bajêr ê fermî jî Kars e. 


Dîrok 

Ji ber ku Bajarê Qersê wek de- 
riyeke ku Kurdistanê bi Qafqasan 
û Derya Reş ve girêdide, ji demên 
kevn ve cîhekî runiştvaniyê ye. Li gor 
lêkolînên arkeolojîk, li vê heremê 
jiyana mirovahiyê di dema paleolîtik, 
yanê 10 hezar sal b.z destpêdike. Qasî 
ku dîroka nivîskî jî qeyd dike, b.z di 
sedsalên 9an de Urarto li deverê tên 
dîtin. Piştî Ûrartoyan ku ew dibin 
bandora êrişên iskît û Kîmmeran de 
têkdiçin, demekî kin Medî û piştî wan 
jî Persî heremê digrin bin bandora 
xwe. împaratoriya Pers wek mîrantiya 
jihev veqetiya bû. Qers jî yek ji van 
mîrantiya bû. Piştî ku îskenderê 
Mezin di sala 331’an de Artêşa Pers di 
şerê Hewlêrê de jihev belavkir, Qers jî 
ket destê Artêşa Mekedonî. Heta p.z 
salên 642’an ku Kurdistan ket destê 
Artêşa Ereb, bajarê Qersê di destê 
fermandarên Romayî de ma. 

Piştî ku demek kin Sasaniyan her- 
emê bidestxistin, li ser heremê di nav 
Bizans û Ereban de şer destpêkir. Di 
sala 1061’an de jî Alparslanê Selçûqî 
ket heremê. Qers herçiqas di nav 
van dewlet û şaristaniyan de dest 
guhert, rêvebiriya heremî di destê mîr 
û eşîrên Kurdan de bû. Piştî dagira 
Selçûqiyan, Gurciyan jî çavberdan 
heremê û gelek car Qers di nav wan û 
Selçûqiyan de dest guhert. Bajêr heta 
sala 1534’an ku ket destê Osmaniyan, 
gelek car bû hedefa artêşên dagirker. 
Bajêr di dema dagira Moxolan û 
Artêşa Tîmûr de hat xerakirin. 

Piştî desthilatiya Osmaniyan, 
herem heta salên i8ooan di nav 

Li bajêr hostetiya rûs, ermen, tirk, kurd û gelek gel, 
ol û neteweyên din, li her kuçeyê xwe nîşan dide 


wan û Sefewiyan de bû sehna şer û 
carcaran dest guhert. Di sala 1767’an 
de leşkerên Osmanî ku li heremê li 
Kurdan tahdê dikirin, bûn sedemên 
serhildana gel. Di encama vê serhil- 
danê de bajêr xesar dît û Paşê Osmanî 
Mihemed hat kuştin. Di vê demê 
de li gor salnameyên Osmanî, Qers 
lîwayeke Eyaleta Erziromê ye. 

Di şerê 1807’an de Artêşa Rûs cara 
yekem Qersê dagirkir. Heta salên 
1876’an bajêr sê caran ji alî Artêşa 
Rûs ve ji Osmaniyan hat girtin. Di 
dema şerên Qersê de gel koçdikir 
û bajêr xesarên mezin didît. Wek 
mînak ku di sala 1878’an de bajêr ket 
destê Artêşa Rûs, 82 hezar kes berê 
xwe dan Erziromê. Di salên ku di bin 
rêvebiriya Rûsan de derbasdibû, Qers 
gelek guherî. Mîmarî û demgrafya 
bajêr jî guherî. Di van salan de ku 
Qers bi pergala ‘Oblast’ dihat birêve- 
birin. Li bajêr ji alî Rûsan ve bi navê 
Qers kovarekî dihat derxistin. Li gor 
çavkaniyên Rûsan, di sala 1897’an de 
şêniya bajêr 224 hezar kes bû. Ji vê 
nifûsê 120 hezar Musluman, 3 hezar 
Êzdî û 50 hezar jî Ermeni û ê din jî 
Ortodoks bûn. Qaqizman, Oltî û Er- 


dexan jî wek xopanên Qersê bûn. 

Di dema êrişa Rûsan de ji ber 
ku gelê Qersê berxwedida, ji bac û 
leşkerdayinê azad bû. Di Şerê Cîhanê 
ê Yekem de Qers di nav Artêşa Rûs 
û Osmanî de bû bereyeke girîng. Di 
encama şerê van salan de Enver Paşa 
Osmanî 90 hezar leşkerên xwe ku pirê 
wan Kurd bûn, di seqema Qamişan 
de da kuştin. Di encama pevçûnan de 
herema Serhedê cardin ketibû destê 

Keleh 

Kela Qersê di sala 1152’an de bi fer- 
mana Siltan Melik, ji alî Mîmar Fîrûz 
ve hatiye lêkirin. Kele di sala 1386’an 
de di sefera Tîmûr de xerabûye. Ji ber 
girîngiya xwe di dema Siltanê Osmanî 
Muratê Sêyem de jî cardin hatiye 
tamîrkirin. Kele ji pênc qat dîwar 
hatiye rîsandin. Ji kela navîn û kela 
derve pêk tê. Kela navîn heta îro li ser 
xwe maye. Bermayiyên kela derve jî 
hîn hene. Di kelê de 220 birc û 2080 
mezgel hene. Kela nevîn 3500 metre 
dirêj e. Di vir de depoyên xwarin û 
vexwarinê û qurfeyên leşkeran cîh di- 
girt. Di serê sedsala 18’an de jî di kelê 
de 47 mizgeft û mescît û gelek xanî 


û dikkan hebûn. Sê deriyên bi navên 
Deriyê Avê, Deriyê Navîn û Deriyê 
Behrampaşa tên naskirin. 

Bermayiyên Anî 

Bermayiyên Bajarê Anîi 48 km durî 
Qersê, di nav sînaorê Navça Zarûşad 
de ye. Navê vî bajarê kevnare ji mabe- 
deke Aryanî tê. Di demên kevn de 
evder bi navê Anahîta dihat naskirin. 
Anahîta yezdaneke Ariyên kevnare ye. 
Gelek nîşaneyên dema pûtperestiyê li 
nêzî Bajarê Anî hatiye tesbîtkirin. Li 
deverê b.z jî şaristanî hebûne. Li gor 
hin çavkaniyan di sedsala 5an de li 
vêderê keleyekî hebûye. 

Bajar b.z di salên 350’an de ji alî 
qralê Arsakan, Karampart ve hatiye 
avakirin. Ev şaristanî li Bajarê Aniyê 
500 sal hukum ajotiye. Ji ber ku li ser 
rêya karwanên bazirganiyê bûye, di 
dema xwe de nawendeke mezin bûye. 
Sûrên dora vî bajarê qedîm, di salên 
970’an de ji ali Qral Sambat ve hatiyê 
çêkirin. Di dema Şedadî û Osmaniyan 
de jî diwarên sûrê hatine dirêjkirin. 

Dema şaristaniya Baxratan di 
dîroka Ani de, dema herî pêşketî ye. 
Gotina ‘edaleta Nûrşîrwan’ji wê demê 
maye. Nûrşîrwan begekî Kurd bûye 
û vî bajarî bi salan birêvebirî ye. Ev 
bajar ji ber girîngiya xwe ya stratejîk 
di pêvajoya dîrokî de gelek car buye 
hedefa êrişkaran. Şaristanî û dewletên 
wek Bizans, Osmanî, Qereqoyinî, 
Selçûqî, Moxolî, Gurcî û Xarzemşahî 
bi dorê vî bajarî dagirkirine û di destê 
xwe de hiştine. Bajêr ji ber ku bûye 
sehna şer û dorpêçanan, gelek car 
xerabûye û ji nûh ve hatiye avakirin. 

Şeş deriyên bajêr hebûne. Deriyê 
Ecem û deriyê Çemê Mixmix ji ro- 
jhilat ve vedibe. Deriyê Rêya Avê li 
rojhilat dikeve. Li bakûr jî sê derî 
hene. Deriyê Beden, Deriyê XÎdirellez 
û Deriyê Navîn. Li ser Deriyê Navîn 
motîvên şêran û kitaba reş heye. Li 
milê çepê motîvekî mar heye ku li 
sitûnekî lefandiye. Ji bilî van, li ser 
diwarên sûrê gelek motîv û neqşên 
şaristaniyên cuda hene. 

Elbet gelek berhemên ku di Bajarê 
Anîi de cîh digrin jî navdayî ye. Dêra 
Ezîz Patrîk yek ji wan e. 


Qatedral 


Qatedrala bajêr di sala 1010’an de ji alî Sembatê dûyem ve hatiye çêkirin. 
Piştî ku Selçûqî Qersê bidestdixin, ev qatedralê wek mizgeft bikartînin. 
Avahî di sala I3i9an de di erdhejekî de xesar dîtiye û carek din ji alî Mîmar 
Trîdît ve hatiye avakirin. Qatedral yek ji wan berheman e ku li Bajarê Anî li 
ser piya maye. 

Dêra Dayika Meryem ku perçeyekî qatedralê bûye piştî dagira Osmaniyan 
wek mizgeft hatiye bikaranîn û bi navê Mizgefta Fethiye hatiye naskirin. 

Manastira Keçan, yek ji berhemên ola îsewiya ye ku di xerabeyên Bajarê 
Anî de hatiye tesbîtkirin. Manastir di sedsala I2an de hatiye avakirin. Li 
keviyên Çemê Cehî, yanê Arpaçayê li ser zinnaran e. Li derûdora avahiyê 
sûrekî hatiye avakirin. Di nav gel de bi navê ‘Dêra Kevokan’ tê naskirin. Li 
ser di dîwarên hindir û derve gelek neqş û motîv hene. 

Berhemeke Îslamî di Bajarê Anî de Mizgefta Menûçerx e. Mizgeft di 
sala 1072’an de ji alî Qralê Şedadî Ebû Suca Menûçerx ve hatiye înşakirin. 
Şedadî eşîrekî Kurdin û di salên 800-1000’an de li Qafqasan dewletekî 


damezrandine. Manûçerx mizgefta yekeme ku li Kurdistanê piştî belavbûna 
ola îslamê hatiye çêkirin. Mizgeft heta dawiya salên 1800’an dî jî mayê û 
paşê xerabûye. Niha hin perçên diwar û minara mizgeftê mane. 

Li ser xaka Kurdistanê yek ji rêçên destpêka serpêhatiya mirovahiyê 
li başûrê Navça Qaqizmanê hatiye dîtin. Ev bermayî ji dema Kalkolîtîk 
mane û 4 hezar sal ji îsa pîrtirin. Di dema kalkolîtik de cara yekem însanan 
madenên sifir bikaranîne. Rêça sifirvaniyê li Bajarê Aniyê û li ser girekî 
Gundê Azad hatiye tesbîtkirin. Li Aniyê dîwarên kevirîn ên bêxerc hatine 
avakirin û perçeyên firaqan nîşanê vê demê ne. 

Bajarê Qersê li ser rêya hevreşim e. Ev rê di demên kevn de ku teknolojiya 
seyrûseferê pêşneketibû, ji Derya Spî destpêdikir û dirêjî ta nava Çinê dibû. 
Navê vê rêyê jî ji Hewreşîmê Çinê tê. Ev rê di dîroka mirovahiyê de, ji bo 
belavbûna olan, ramanên felsefî û adet, tore, ziman û çanda gelan rolekî 
mezin leyistiye. Qers ji ber ku cîhekî bêhndana rêwiyên rêya hevreşimê bû, 
ji vê taybetiyê sûd vergirtiye. 

Bîra Qederê 

Kitêba Mehmed Uzunî ser o 


Murad Canşad 

W isarê 2007Î bi. Rîpelê kul- 
tur û hunerî yê rojnameyêk 
de xeberêk/nuşteyêk estbî. 
Tercumanêk -ke kitabê romannuştox 
Memed Uzunî kirdaskî (kurmanckî) 
ra tercumeyê tirkî kerdbî- ziwan û 
eseranê Memed Uzunî ser o qisey 
kerdbî, Memed Uzunî des hezar 
ra zîyadêr çekuyê neweyî viraştê û 
dîyarîyê ziwanê kurdkî (kirdaskî) 
kerdê, vatbî. Mi ke no nuşte wend 
ez pê yeqîn nêbîya. Xora yew nuştox 
romanê xo de çend hezar çekuyan xe- 
bitneno ke M. Uzunî tena bi sereyê xo 
ya, bi romananê xo, des hezar ra zêde 
çekuyanê neweyan dîyarîyê kurdkî 
(kirdaskî) bikero? Hesabê vatoxî 
gore wina aseno ke M. Uzunî romanê 
xo tewr kêmî bi se hezar çekuyan a 
nuştê. 

Hetêk ra pê yeqîn nêkerdiş hetêk ra 
ters û omîdşikîyayîş... 

Qey ters û omîdşikîyayîş? Rewna 
çimê mi tede bî ke ez romananê M. 
Uzunî bi kirdaskî biwana. Eke vatena 
tercumanî rast a, ez do çitur biwana, 
çitur fehm bikera? Ez do heqberê nê 
karî ra çitur bîyera? Mi romanê M. 
Uzunî tayê bi tirkî wendbî. Ziwanê 
xo giran nêbî. Sivik û zelal bî. Feqet 
mi hetanî a roje eserê ey bi ziwanê ey 
a nêwendbî. Mi dest bi nê karî kerd. 
Çend ferhengî nayî pêser. Romanê M. 
Uzunî hem bi kirdaskî hem zî terc- 
umeyê ey ê tirkî peyda kerdî. Mi “Sîya 
Evînê” ra dest pêkerd. Dima “Rojek 
ji Rojên Evdalê Zeynikê”... Ziwanê xo 
sivik o, rehet fehm beno. Mi vat, no 
yeno a mana ke kirdaskîya mi zaf zaf 
aver a! 

Sîya-sipî û Renga-rengîye 

Fotografo verên manzarayêk a. 

Serre 1893; ca, Kadikoy-Moda. Wisar 
o, menga gulane. M. Uzunî fotografo 
verên girewto xo ver, dergûdila man- 
zaraya fotografî teswîr keno: Govenda 
rengan, keskayî û hêşînayîye, asmêno 
kewe-kehlî, erdo şêno zergun... Derê, 
wina yo? Fotograf ke 1893 de ameyo 
antene rengîn o? Ney! Fotografê ê 
demî sîya-sipî yê. Ca-ca senetkaran 
fotografî bi boyax û firçeyan a reng- 
nayênê. Feqet nuştoxî qet behsê çîyê 
winasî nêkerdo. 

Pitik Çi Wext Hesneno, Çi wext 
Vîneno 

Nuştox rîpelê 13. de wina vano: 
“Keyeyê Bedrî Paşayê Bedirxanî de 
rojanê gulana 1893Î ra rojêk, lez-bez 
û endîşe esto. Pitikêk rayîr ra yo. 
Xanima Emîn Alî Bedirxanî Semîha 
Xanime ver bi welidnayîş a.” 



Ez do tîya hebêk îzehet bida. Bedrî 
Paşa datê Celadetî yo. Pitiko ke rayîr 
ra yo, Celadet o. Emîn Alî Bedirxan 
pîyê ey, Semîha Xanime zî maya ey 
a. Emîn Alî ameyo keyeyê birayê xo 
de bi ca bîyo, Semîha Xanime keyeyê 
vistewreyê xo de barê giranî ver de ya. 

Ma dayîka Celadetî qey keyeyê 
vistewreyê xo de barê giranî ver 
de ya? Ê çi sebeb ra ameyê keyeyê 
Bedrî Paşayî de bi ca bîyê? Cewabê 
nê persan rîpelê 15. de esto: “Tîya 
ra mengêk raver, keyeyê Emîn Alî 
Bedirxanî zî ke terefê Kadikoy de, 
Qiziltoprak de bi, veşa. înan zî tef- 
talê xo arêdayo ameyê qonaxê Bedrî 
Paşayî.” Tîya ra fehm beno, wexto ke 
keye veşeno Celadetî pîzeyê dayîka xo 
de heşt mengê xo temam kerdê. 

Cumleyanê corinan dima nuştox 
desta-dest fekê Celadetî ra wina 
dewamkeno: “Ya, hîna ke ez nêaebî 
dinya, adirê Îstanbulî keyeyê ma 
wêran kerdbî. O adir û bi vatena to, 
ê tulumbacîyê Îstanbulî hurdî-hurdî 
yenê mi vîr zî. Hetêk ra adir û kile, 
hetêk ra zî qîr-qîre û xir-cire, rî-rîçik, 
cil-corê ê tulumbacîyan...” Merdim 
nêzano ke se bikero, bihuyo yan 
bibermo. 

Ya, Celadet hîna nêameyo dinya, 
hîna ke pîzeyê dayîka xo de yo, feqet 
adir û kila ke keyeyê înan wêran 
kerdo yeno vîrê ey! Qîr-qîre û xir-cira 
tulumbacîyan zî yeno vîrî. Kinc- 
kiswetê tulumbacîyan zî... 


Sureya Lajê Kamcîn dayîke 
yo? 

Derê, çend domanê Semîha Xanime 
estê? Celadeto ke Semîha Xanime 
pê birênan ver de ya domanê aye yê 
çendin o? Nuştox rîpelê 15. de vano 
domano diyin o. 

“Domano ke nika rayîr ra yo, 
domano diyin ê Semîha Xanime yo. 
Ney ra des serrî ver zî aye domanêk, 


Bîra Qederê 


|Jf 13 u tckJ 


lajê xo Sureya ardbî dinya. La bi nê 
dejê ecêbî nêbî.” 

Ma hişê xo de bi ca kenê ke Celadet 
domano diyin o, des serrî ra ver 
Semîha Xanime lajê xo yo verên 
Sureya ardo dinya. La hema rîpelêk 
dima, rîpelê 16. de her çî beno 
têmîyan ra. Nuştox nafa (na fine, na 
rey) vano: “Emîn Alî Beg ha reyna 
beno pî. Lajêkê ey estbî; Sureya. 
Dayîka Sureyayî rew wefat kerdbî. 
Sureya hîna nêbibî diserre, dayîka ey 
bi nêweşîyêka xidare kewtbî, demêkê 
kilmî dima wefat kerdbî. (...) Û wexto 
ke aye wefat kerd, Emîn Alî Begî bi 
rojan a şînê aye girewt, bi mengan 
a pê kederîya, şewanê tarîyan ê zi- 
mistanî Kadikoyî de nimitkî-nimitkî 
seba delalîya xo berma.” 

Ez derg mekera. Emîn Alî Beg 
mergê dayîka Sureyayî dima xeylê 
wext vîya maneno, zewaj-mewaj ra 
dûrî vindeno. Maye û wayî gîraneyê 
ey de gênê ke reyna bizewijîyo. Pey- 
nîya peyêne, Emîn Alî Beg razî beno, 
ey xizmetkara keyeyî Semîha Xanime 
de zewijnenê. 

Dayîka Sureyayî kam a? Na mesela 
roman ra doz nêbena. Nuştox verî 
vano Semîha Xanim a, dima vano 
wexto ke Sureya diserre bî dayîka ey 
merde, Emîn Alî Beg Semîha Xanime 


de zewijîya. Ma nêzanê ke Semîha 
Xanime dayîka Sureyayî ya yan 
damêrrîya ey a. 

Kulinda Hîraye Kulinda Tenge 

Nuştox cayêk de qisa ano qonaxê 
Emîn Alî Begî ser. Qonax di qatan ra 
ameyo meydan. Nuştox zere û teberê 
qonaxî ser o tayê malumatan dano, 
zere û teber teswîr keno. Wina nuşto: 

“Kulinda Emîn Alî Begî qatê cêrênî 
de ya, la qijkek a, tena merdim 
eşkeno tede werd bipewjo. Coka 
hetêkê salone seba sifreyî ameyo 
abirnayene. Nê şanê zimistanê 
I9°3yî kulfetê keyeyî û mêmanî ê 
hetê salone de, sifreyê şamî ser o 
roniştê.” 

Ya, rîpelê 40. de wina nuşto. Ku- 
linda (mitbaxa) xo teng a, qijkek a. 
Ezbeta Bedirxanîyan û kurdê îstan- 
bulî yê giregirî ge-gane keyeyê Emîn 
Alî Begî de kom benê, hal-hewalê 
osmanîyan û kurdan ser o qisey kenê. 
Qiseykerdiş û mişawireyî dima pêro- 
pîya sifre de ronişenê, nanê xo wenê. 
Nuştox derheqê nê sifreyî de, rîpelê 
98. de, fekê Celadet Bedirxanî ra wina 
vano: 

“Wexto ke hewa weş o, sifreyo girs 
baxçe de, kaleka bîrî de ameyêne 
rafiştene, rojanê serdan de, kulinde 
de...” Ancî qalê kulinde rîpelê 239. de 
yeno kerdene. Mabên ra xeylî serrî 
vîyartê. Celadet Bedirxan Şam de bi 
ca bîyo, zewijîyayo û domanê xo estê. 
îstanbul ra, waya ey a qije Mezîyete 
-a zî zewijîyaya û wayîrê keye-kulfetî 
ya- şona bi dîyarîyê birayê xo. Şan o, 
kulinde de şamî yena hazir kerdene. 
Boya werdî yena. Mezîyete birayê xo 
rê vana: 

“Abî, ez vana ê werdî yenê to vîr. 
Nacnî Sitî û dayîke werd pewtêne. 
Yeno vîrê to, neke? Wexto ke dat 
û emikanê ma kulinda ma ya girse 
kerdêne pirr, bi qise û yarenîye zere 
kerdêne şên... eynî a boye nika ku- 
linde ra yena.” 

Ya, kulinda Emîn Alî Begî ya ke 
“qijkek a, tena merdim eşkeno tede 
werd bipewjo”, roje yena ke ezbeta 
Bedirxanîyan tede ca bena! Ezbeta 
Bedirxanîyan ke çend sey merdimî ra 
pêyena. 

Cengê Yewinî de Cebheyê 
Dewletan 

Nuştoxî rîpelê 79. yê romanî de 
behsê Cengê Cîhanî yê Yewinî kerdo 
û wina vato: “Cengêkê xidarî yê 
cîhanî dest pêkerdo, dewletê tewr pîlê 
hakimê cîhanî kewtê yewbînî. Fransa, 
Îngilîstan û îtalya hetêk de; Almanya, 
Awusturya û Rusya hetêk de.” 

No malumat xelet o. Cengê yewinî 

Kirdaskîya mi qey hende aver a! 


M. Uzun sêwregij o. Dayîka ey kirmanc (zaza) a. Sêwregi de giranîye 
kirmanckî (zazakî, dimilkî) ser o ya. Kirdaskîya Sêwregi de çeku û qalibê kir- 
manckî zaf ê. Beno ke ziwanê nuştoxî zî se ra hîris, se ra çewres kirmanckî yo. 
Ez ca-ca rastê çekuyan ameyêne ke ferhenganê kirdaskî de manaya xo çin bîye 
la ferhengê Malmîsanijî de manaya xo estbî. Nuştoxî zaf cayan de eynî mana 
ra hem kirdaskî hem kirmanckî çekuyî têdima rêz kerdê ke merdim vano qey 
manaya xo cîya-cîya ya. Ez zaf dima gêraya feqet ‘çekuyê neweyî’ ke tercum- 
ekerdox vano, ez rastê înan nêameya. Derê, tercumekerdoxî ‘çekuyanê new- 
eyan’ ra çi qest kerdbî? Eke seba çekuyanê kirmanckî vano -wina fehm beno 
ke kirmanckî nêzano- nê çekuyî newe-mewe nîyê. Pîr û pîrbaban ra mendê û 
beno ke çend hezar serrî ra mîyanê şarî de estê. 

Mi dest bi “Bîra Qederê” (Weşanên Avesta, Çapa Yekem, îstanbul Mijdar 
1995) yanî “Bîrê Qederî” kerd. Mi ke dest bi nê romanî kerd, mi êdî ‘çekuyê 
neweyî’ caverdayî, ez a doze ra texelîyaya. Çiqas ke ez rêze bi rêze aver şîya 
ende zî şaş menda. Tayê cumle û paragrafî mi pêsero-pêsero wendî: Derê, ez 
xelet wanena yan?... Ney, wendişê mi xelet nêbî, nuştoxî eynen wina nusnabî. 
Çimê mi ziqa-ziq rîpelê kitabî ra mendênê: Merdim çitur hende şaş û xelet 


nusneno? Derê, M. Uzunî qet nuşteyê xo kontrol nêkerdo ke tede çi esto, ey çi- 
tur nuşto? Qet nas û dostê xo çin bîyê ke eserê ey biwanê, xeletîyanê ey bivajê? 
Wa nas û dostî uca bimanê. No kitab yew weşanxaneyî girewto weşanayo (neşr 
kerdo), ma înan qet nêwendo ke tede çi esto çi çin o? Nika eke yew-di cayan de 
xeletîyê xo bibê, merdim vano normal o, ende zî beno. 

M. Uzunî no romanê xo şîyês “fotograf’an ra pêardo. Her fotograf qismêk 
o. Her fotograf cîya-cîya bîyo berêk, nuştox ê berî ra kewto bi zere, heyatê 
Celadet Alî Bedirxanî welidîyayîş ra hetanî merdiş nuşto. Heyatê Celadet Alî 
Bedirxanî kîşta bîrêk (quyuyêk) de dest pêkeno û kîşta bîrêk de qedîyeno. Bîr 
beno qederê qehremanê romanî. M. Uzunî no roman “tena bi sereyê xo ya” 
nênuşto. Celadet Alî Bedirxan, yanî qehremanê romanî zî “lewe’yê ey de yo. 
Nuştox kîşta Celadetî de bi hurmetkarîye ronişto, bi çimdarîya ey heyatê ey 
nuşto. Xeylê cayan de “Celadet” “tebat nêkeno”, qeleme gêno destê xo û “bi 
xo” nusneno. Celadeto rehmetî yeno ziwan, nuştox û wendoxan de keweno 
xoşebere. Coka roman hem fekê nuştoxî ra hem zî “fekê qehremanê romanî” 
ra delal-delal herikîyeno şono. Ya, delal-delal herikîyeno şono eke tede şaşî û 
xeletîyê cêrênî mebê. 


de cebheyî wina nîyê. Hetêk de Fran- 
sa, Îngilîstan, îtalya û Rusya -Dewletê 
Yewbîyayeyî yê Amerîka badê daxilê 
nê cebheyî bîyê-; hetêk de Almanya, 
Awusturya, Bûlgarîstan û Osmanî. 
(Rolê Bûlgarîstanî zêde nîyo, tena 
mîyanê Almanya û dewleta Osmanî 
de bîyo pird, îrtîbatê her di dewletan 
viraşto.) Cengê yewinî de Almanya 
û Rusya yeman dayo pêro. Rusya 
tengîye de menda. Mutefîqanê Rusya 
waşto ke rayîrê dengizê Marmara 
ra ardim biresnê Rusya. Osmanîyan 
nêverdayo. Naye ser o cengê Çanaqele 
vejîyayo. Hîna ke ceng dewam keno, 
Rusya de bolşewîkî dest danê îdareyê 
dewlete ser, hema dima Almanya 
reyde peymanê aştîye îmza kenê. 

Nê rî ra seba bolşewîkan ca-ca yeno 
vatene ke hemkarê Almanya yê, bi 
piştgirîya Almanya dest dayo îdareyê 
dewlete ser... 

Qudrete yan Mulkîye? 

Cengo yewin qedîyayo, dewleta 
Osmanîyan zêr-zeber bîya. Komara 
Tirkîya awan bena. Emîn Alî Be- 
dirxan êdî mumkin nîyo ke îstanbul 
de bimano. Bar keno şino bi Misir. O, 
xanima xo, kênaya xo Mezîyete key- 
eyê lajê pîlî Sureyayî de bi ca benê. 
Sureya xeylê wext o ke Misir de yo. 
Uca zewijîyayo û uca bi ca bîyo. Ma 
rîpelê 133. de musenê ke yew 
laj, yew kêna, di domanê 
Sureyayî estê. Laj Heqî, 
kêna Qudrete... Rîpelê 134. 
de no nameyê kêneke vurîy- 
eno beno Mulkîye. Rîpelê 
136. de zî name Mulkîye yo. 

Rîpelê 139. de name ancî 
beno Qudrete. 

Hes û Hus 

Celadet Bedirxano 
wayîrê keye-kulfetî dest- 
tengîye anceno. Mecbur 
maneno û qerar dano ke 
peme biramo. Nê qerarî 
dima mîreyê kurdan 
dest erzeno bi karê 
citêrîye. Hêga 
ramîyayo, bîr kenîy- 


ayo. Dore yê awdayîşî ya. Celadet û 
serpaleyêk, pîya, hêga awdanê. Rîpelê 
255. de nuştox vano: 

“Celadet Beg û serpaleyê ey Hesê 
Qadê do ewro, hêga awbidê.” 

Serpale seba awdayîşî razî nîyo. 

Çira ke bîr hîna qewîm nêvirazîyayo 
serpale terseno ke çîyêko bêyewm 
biqewimîyo. Îtîraz keno feqet Celadet 
Bedirxan goş nêkeweno îtîrazê 
mêrdekî ra. Celadet vano “Ney Heso 
bira ney... Wextê ma çin o. Ma do 
awbidê.” Nê rîpelî ra fehm beno ke 
nameyê serpaleyî Hes o. Hesê Qadî. 

Rîpelê 257. de Celadet veng dano bi 
serpaleyî: 

“-Huso motorî bişuxulne!” 

Yanî, nameyê mêrikî xafila vurîy- 
eno, beno Hus! 

Mihemed Salih Bedirxan 

Roman de çîyê ke derheqê Mi- 
hemed Salih Bedirxanî de ameyo 
vatene yewbînî nêgênê. O yewero 
Bedirxanî yo. Nameyê xanima ey 
Samîya ya. Kênekêka ey bena, badê- 
badê qehremanê romanî Celadet 

Bedirxan na kêneke reyde ze- 
wijîyeno. Rûşen [Rewşen] 
Bedirxan... 

Rîpelê 141. de nuştox 
seba Mihemed Salih 
Bedirxanî, fekê Celadet 
Bedirxanî ra wina 
vato: 



“Seba tayê kombîyayîş û 
pêvînayîşan, ez şîbî Şam. Gama ke ez 
Şam de peya bîya, mi verê xo çarna 
bi taxa Salihîya, Cisirî Abdî, leyê 
hemamê Efîfî, keyeyê Salih Begî, lajê 
datê mi Mehmûdî.” 

Temam. M. Salih Beg lajê apê Ce- 
ladetî yo, nameyê pîyê ey Mehmûd o. 

Rîpelê 150. de Rûşen Bedirxan, 
xanima Celadetî, werd pewto, werdî 
ser o mêmanan de qisey kena û vana: 

“- Nê ‘kutilkê melake’ yê. Vanê Mîr 
Bedirxanî zaf înan ra hes kerdênê, 
heta Girît de zî nê ‘kutilk’î dayê 
pewtene. No zî belxurê kengeran o ke 
kalikê mi Bedrî Paşayî ci ra zaf hes 
kerdêne.” 

Temam. Rûşen Bedirxan seba 
Bedrî Paşayî vana, “kalikê mi”. No 
yeno a mana ke Bedrî Paşa hetê maye 
ra kalikê aye yo û dayîka xo Samîya 
kênaya Bedrî Paşayî ya. 

Rûşen Bedirxan eynî rîpel de seba 
Emîn Alî Bedirxanî zî vana “mamê 
mi”. Beno ke Rûşen Xanime raster- 
ast ney la sewbîna seba Emîn Alî 
Bedirxanî wina vana.Feqet rîpel 61. 
de nuştox behsê welidîyayîşê Rûşen 
Xanime keno û wina vano: 

“Ya, warezayê Emîn Alî Begî û 
dezayê Celadet Begî Mihemed Salihî 
rê kênekêk bîya.”Tîya de her çî beno 
têmîyan ra! No Mihemed Salih 
Beg çitur beno warezayê Emin Alî 
Bedirxanî, çitur beno dezayê Celadet 


Bedirxanî? Ez nêeşkaya ke hişê xo de 
na mesela rê çareyêk doz bikera. 

Nesr û Şîîre 

Qehremanê romanî kederîyayo 
(xemgîn bîyo), bi nameyê “Were Dot- 
mam” çend rêzî nuşte nuşto. Celadet 
Bedirxan nê nuşteyê xo yê nesrî de 
behsê “datkênayan” keno, nêzanayîşê 
qedr û qîymetê înan ser o “datizayan” 
rê sîtemkarîya xo vano. Nuştoxî ro- 
man de ca dayo bi nê nuşteyî (r. 193- 
194). Feqet nê nesrî ra vato “şîîre”. 
Hem bi xo vato hem zî fekê Celadet 
Bedirxanî ra... Qet aqilê mi nêgirewt 
ke no nuşte qey beno “şîîre”? 

Netîce 

Roman karêko rehet nîyo, sebr 
û dîrayet wazeno. Ma zanê ke yew 
roman demêkê dergûdilayî de yeno 
meydan. Romanî rê serrî lazim ê, 
ge-ge çendeyê serrî lazim ê. Beno ke 
hende demê dergûdilayî de çîyo ke 
ameyo nusnayene hişê nuştoxî de 
nêmano. Beno ke hedîse û nameyan, 
çîyanê hurdîyan xo vîrî ra bikero. 
Feqet peynîya peyêne nuştox mec- 
bur o ke eserê xo biwano, kontrol 
bikero, bido wendene. Hîna ke eser 
neşr nêbîyo ganî ser o rinda-rind 
mişawire û krîtîk bîyero kerdene. 
Mişawirekerdiş û krîtîkkerdiş çiqas 
zîyade bibo hende rind o. Bi no tewir 
eser kamil beno, bêqusûr beno. 


Pîrike û Dayîlce 


Nuştox ca-ca derheqê ezbeta Bedirxanîyan 
de malumat dano. Behsê ezbete keno. Bing- 
eyê ezbete Mîr Bedirxan o. Keye-kulfetê xo 
derya yo. Çendeyê xanimî, xeylê lajî û xeylê 
kênayî... Hûmara tornan çend sey a. Mîyanê 
hende qelebalixî de ca-ca çîyo ke nuştoxî 
nuşto yewbînî nêgêno. 

Rîpelê 16. de behsê zewajê Emîn Alî 
Bedirxanî beno. Xanima ey merda, zerrîya 
ey çin a ke reya diyine bizewijîyo. La keye 
bê xanime zî nêbeno... Lajek zî bê dayîke 
mendo ke qet nêbeno. Coka wayî, nas û 
dostî cehd kenê ke ey îqna bikerê. Nuştoxî 


wina nuşto: 

“Wayanê ey Meleke, Ayşa û Sarîya û bitay- 
betî zî pîrika înan hemîne Rûşen Xanime 
linge naya vile ro ke wa bizewijîyo.” 

Na cumle ra fehm beno ke Rûşen Xanime 
pîrika înan a. Xora ê zî domanê Mîr Bedirx- 
anî yê... Na yena a mana ke Rûşen Xanime 
maya (dayîke) mîreyê pîlî (Mîr Bedirxan) 
ya. Feqet eslê xo de wina nîyo. Rûşen Xa- 
nime cinîya Mîr Bedirxanî ya û dayîka înan 
a. Xora nê qismî ra teber, qismanê bînan de 
nuştox Rûşen Xanime ra sey dayîka Emîn 
Alî Bedirxanî behs keno. 

Hamm Tosun 

Jiyaneke li ser rêçên bê veger 



Fatoş Yildiz 

B eriya 500 hefteyan, li Stenbolê, 
li ser papûra herî navdar ya 
Tirkiye’yê, li ser istiklalê û li 
ber Lîseya Galatasarayê dema ku 
malbatên ku xizmên wan hatine 
wendakirin rûniştin û dest bi çala- 
kiyê kirin, kesî nedizanî ku wê ew 
çalakî bibe çalakiya herî dem dirêj 
ya Tirkiye’yê. Roja ewil ku dest bi 
çalakiyê kirin, şemî bû. Navê xwe 
jî kirin ‘Dayîkên Şemiyê’. Wan ew 
îlhama çalakî û vî navî ji ‘Dayîkên 
Plaza De Mayo’ ku li Arjantînê bi 
heman armancê bi heman şêweyê 
xwepêşandan lidardixistin û aqûbeta 
xizmên xwe dipirsîn girt. Belê ji wê 
rojê vir ve ye ku Dayîkên Şemiyê her 
şemî di heman seatê de li heman derê 
digîhîjin hev û bi rûniştinekê aqûbeta 
xizmên xwe dipirsin. 

Her yek ji wan dehan caran rastî 
êrîşên polîsan hatin, çendîn caran 
hatin girtin û li ber êrîşên nijadperes- 
tan rawestiyan lê dev ji çalakiyên xwe 
bernedan. Hinek ji wan di riya vê 
têkoşînê de çûn ser dilovaniya xwe û 
niha nevî û zarokên wan vê çalakiyê 
didomînin. Yek ji wan jî Hanim To- 
sun e ku hevserê wê jî ji aliyê hêzên 
dewletê ve di 19’ê Cotmeha 1995’an 
de hate revandin û ji hîngê ve ye ku 
kesî ew nedîtiye. Hamm Tosun jî 
ji roja destpêkê vir ve wek dayîkek 
şemiyê her şemî li Galatasaray’ê rû- 
dine û daxwaza, qe nebe kêla gorekê 
dike... 

Hamm Tosun û hevserê wê Fehmi 
Tosun, di sala 1990’î de, li ber şerê ku 
li Kurdistanê bêhna kuştin û xwînê 
direşand, bi 5 zarokên xwe ve li Licê 
ya Amedê bi zexm û zordariyên 
dewletê ve hev naskirin. Fehmi Tosun 
li wir hate girtin, demeke dirêj di 
zindanê de ma. Hanim Tosun bi 5 
zarokên xwe yên biçûk ve, li aliyekî 
bo jiyanê û li aliyê din jî bo xilaskirina 
Fehmî têdikoşin. Pişt re her çiqas ku 
hevserê wê hatibe berdan jî dewletê 
bela xwe ji wî venedikir. Di sala 
1993’an de destpê bû û bi hezaran 
gund hatin şewitandin, bi deh he- 


zaran malbat bi hinceta ku alikariya 
rêxistinê dikin ji cîhên xwe hatin 
qewirandin. 

Her wiha şewata gundan di 93’an 
de gihîşt gundê wan jî û malbata 
Tosun piştî xanî û zeviyên wan hatin 
şewitandin koçî Amedê kirin. Her 
çiqas Fehmî Tosun wê demê ne girtî 
be jî, ji ber gef û gupan nikare bê 
mala xwe û ba zarokên xwe. Diyar e 
ku nêzî mal û welatê xwe bibe dê vê 
carê bê kuştin. 

Ew li Stenbolê di 
hin karên rojane 
de dixebitî û 
bi awayekî sir- 
guniyê re rû bi rû 
bû. Piştî demekê 
Hamm Tosunjî 
tevî 5 zarokên 
xwe berê xwe 
careke din dide 
koçberiyê û tê Stenbolê, cem hevalê 
xwe. 

Dema ku diçin Stenbolê difîkîrin 
ku hikûmet bela xwe ji wan veke lê 
bele fikra wan bi cîh nayê. Li vir jî 
nikarin xwe di nava behra mirovan 
ya Stenbolê de wenda bikin. Di 19’ê 
Cotmeha 1995'an de erebeyek nola 
“Gurê Manco” li ber deriyê wan dis- 
ekine û polîsên sivîl di hundirê erebê 


de li benda Fehmi Tosun disekinin. 
Piştî ku Fehmi ji kar vedigere wî bi 
zorê li erebeyê siwar dikin û bi ‘rêya 
bê veger’ dikevin. 

Ji wê roje pêve tu kes Fehmi li 
cîhekî nabîne û tu agahî di derheqê 
aqûbeta wî de nayên bidestxistin. Tu 
cîh namînin ku malbat serî lê neda, 
lê belê tu deng û hes ji cîhekî nehat. 
Bersîva dewletê ji bo Fehmi, weke 
bersiva ku dabû bi hezeran malbatên 
dinbû, “Hûn ji ku za- 
nin ku dewletê ew zeft 
kirî ye, belki hin kesên 
din ewbiribin”. 

Hamm Tosun bi 
kesera ji wê roja 
reş vir ve dikeve dû 
erebeya tirsnak û li 
rêçên Fehmî digere. 

Li aliyekî 5 zarokên 
hûrik, xizanî, bê der- 
fetî û zehmetiyên jiyana li Stenbolê 
û li aliyê din deriyên fermî, dadgeh û 
dozgeriyên dewletê, pirsên bê bersiv, 
daxwaznameyên li ser maseyan, 
qewirandina ji daîreyên fermî, heqer- 
et xwarin, nalîna zarokan û nehatina 
Fehmi... 

Tosun di derheqê wan rojan de 
wiha dibêje,“Me got qey hatiye bin- 
çavkirin, me nizanî bû ku dê bê wen- 


da kirin.” Piştî ku gelek dem dikeve 
navberê û hemû derî li Hanimê têne 
werdan, serî li Dadgeha Mafên Miro- 
van ya Ewropa dixe. Di heman demê 
de li tevahiya Kurdistanê hejmara 
jin, zarok, xwişk, bira, dayîk û bavên 
weke wê gihîştiye bi hezaran û pişt re 
ew tê digihîje ku di şopandina aqû- 
betê de ne bi tenê ye. 

Hamm Tosun jî wek berxwedêreke 
dayîkên şemiyê ya sereke her hefte li 
heman derê bi zarokên xwe ve cihê 
xwe digire û bi hêstirên xwe aqûbeta 
Fehmî dipirse. 

‘Şîngirtin ji bo me bûye lûks’ 

Dayîkên Şemiyê ji ber ku li 
metropoleke buha, bi zehmet û di 
nava mercên nebaş de dijîn, bi ser 
de jî şopandina aqûbeta xizmên xwe 
dikin, xwedî jiyaneke awarte û bi 
zehmet in. Daxwaza wan ew e ku qet 
nebe goreke ku herin pê de bigirîn 
dikin. Lê belê mirov heta ku negihîje 
encamekê her di nava gumanê de dijî 
û ew guman jî wêran dike dilê wan. 

Hamm Tosun li ser vê mijarê wiha 
dibêje, “Hin însan têne kuştin lê belê 
malbatên wan diçin ser gorên wan, 
tiştekî wiha ji bo Dayîkên Şemiyê 
tune ye, lewma ev eş pir giran e. ji bo 
me şîngiritan jî bûye luks. Yek nizane 
mîrî yê an sax e, ew eşê ku me dixwe 
û dihelîne.. Hevî tiştekî cihê ye, dema 
ku mirov tiştekî wenda dike heta 
demekê dibê ew tişt wê derkevê hole, 
bendewar dimîne, lê belê ku di ser re 
demeke dirêj derbas dibe êdî tu kes 
venagere. Dayîkên Şemiyê her tim 
hêvî dikin ku zarokên xwe, birayên 
xwe, xwîşkên xwe bibînin. Di wan 
demên zehmet de ji kesên barê herî 
mezin dikşînin dîsa jin in.” 

Ji ber ku zarokên wê her tim pirsa 
bavê xwe dikin, Hanim Tosun neçar 
dimîne ku her vê rastiyê veşêre. 

Tosûn ew xal wiha bi me re par ve 
kir, “Dema ku ez dîgiriyam bi dîzî 
digiriyam. Min digot bila zarokên min 
min di vî halî de nebînin. Lê belê yek 
çi bike jî ev nayê veşartin. Êdî zarok 
mezin bûn û ew jî niha bi rastiyê 
hesiya ne. 


Hanim Tosun û 
dayîkên din vê hefte bi 
rûniştina xwe ya 500. 
careke din pirsa wenda- 
hiyan û edeletê kirin. 


Emê herdem neheqiyê biqîrin rûyê wan 


Dayîkên Şemiyê demek berê bi serokomarê Tirkiyê re hevdîtinek çekiri- 
bûn û di hevdîtinê de xwestibûn ku êdî Tirkiye bêdeng nemînê û ji bo 
wendakirinan tişteki bike. Wan daxwaziyên xwe gotin lê belê Tirkiye ji bo 
vê mijarê tiştek nekir û niha jî nake. Bela ku ditirsin dema ku dosyayekî 
were vekirin lazimê ku hemû dosya bêne vekirin, ev tiştekî mezin e û li gor 
mantiqa dewletê hewce nake. Tosûn wiha dom dike, “Heta ku wê qirêjiyê 
paqij nekin û nebêjin ew gora zarokê te ye an ya birayê te ye, emê her tim 
werin li wê derê rûnin û neheqiya wan biqîrin ser rûyê wan. Ger ku em 


bimrin jî wê zarokên me, neviyên me werin û cihê me dagirin. Heta ku em 
hemû wendayiyên xwe nebînin em dev ji doza xwe bernadin.” 

Tekoşîna Hamm Tosun mînakeke ji bo têkoşîna Dayîkên Şemiyê. Her 
çiqas ku rayedarên Tirkiye dengê wê nebihîstibin jî, komeke muzîkê ya bi- 
yanî û navdar U2 bihîst. U2 ku li cîhanê bi milyonan heyranên wan hene, li 
ser albumeke xwe nave Fehmi Tosun nivîsîn û albûm diyarî wî kirin. Koma 
muzîkê bireya çend salan di çarçaveya konserta xwe ya li Stenbolê jî Hamm 
Tosun vexwendin û pê re hevdîtinek kirin. 

Wêjeya kurdî û Prof. Peter Perch 



Bi alîkariya vê gotarê ji wê demê pêve êdî agahiyên derbarê 
wêjeya kurdî de di ansîklopediyên gelek welatên rojavayê 
de cîh digrin û dinya pê diheseke ku bi rastî jî kurd xwedî 
wêjeyeke xurt û dîrokî nin. 


Mehmet Giiltekin 


D i heyama şerên di navbera 
Osmanî, Rus û îranê ên di 
sedsala 19’an de ligel wêranki- 
rin û koçberkirinên li ser axa kur- 
dan li Kafkasya Başûr û Serhedê di 
navbera rusan û kurdan de têkiliyên 
li ser bingeha hevdu naskirin û dan û 
standinên piralî jî pêkhatine. 

Hin di salên 1830’î de serbazê 
dewleta Rûsyayê Alexandr K. Usha- 
kov di kitêba xwe a “Dîroka seferên li 
rohilatê Tirkiyê ên salên 1828-1829” 
de van peyxaman dide zanyaran: 
”Kurd di vê erdnîgariyê de miletekî 
kevnare ye, lê belê bawerî, ziman 
û dîroka wan hin bi awakî berfireh 
nehatiye lêkolîn. Lê ger ku ev yek bê 
ronahîkirin, ez bawer im ku wê di 
dîroka Asya kevnare de rûpeleke nû 
vebe.” 

Bi vî awayî di nîvê sedsalê de zan- 
yarên rûsî dest bi xebatên derheqa 
ziman, wêje, dîrok û etnografya 
kurdan kirine û li ser nimûneyên ku 
di vê heyamê de hatine peydakirin 
gelek lêkolîn û şirove weşandine. Bi 
taybetî jî zanîngeha St. Petersburgê 
bûye navenda lêkolînên zanistiyên 
kurdî ku di vê pêvajoyê de ked û 
cehda xwendekarê ciwan Peter Lerch 
roleke sereke di rêk û pêk kirina van 
xebatan de leyistiye. 

Peter îvanovic Lerch (1828-1884) 
li zanîngeha St. Petersburgê beşa 
rohilatnasiyê xwendiye û piştî sala 
1850 giraniya xebatên xwe daye ser 
ziman, wêje, dîrok û etnografya 
kurdî. Piştî Lerch xebata xwe a bi 
navê “Kurdên îranê û pêşiyên wan” 
di sala 1856 an de diweşîne, ya ku 
bala zanyaran gelek bir xurtî dikêşîne 
ser xwe, ew di adara wê salê de ji 
bo berhevkirina nimûneyên ziman 
û etnografya kurdî diçe nav kurdên 
dîlgirtî ên li bajarê Roslawl li herêma 
Smolensk. Dema ku Lerch vê xebata 
xwe di civîna zanyarên Akademiya 
Zanistiyan ya hezîrana heman salê 
de bi serfirazî pêşkêş dike, serokê 
akademiyê Prof. Dorn bona peydaki- 
rina zêdetir mînakên ziman û wêjeya 
kurdî ku Lerch bikaribe li ser wan 
bixebite, serî li konsolosên Rusya ên 
wek Nikolai Chanykow ê li Tewrêzê û 
Alexandre A. Jaba ê li Erzirûmê dide. 
Li ser vê daxwazê wek destpêk Ch- 
anykow agahî û mînakên ji berhemên 
10 helbestvanên rojhilatê Kurdistanê 
û Jaba jî yên 8 helbestvanên bakûr 
dişînin Peterstburgê. Piştre jî herdu 
konsolos ên ku jixwe dildarên zi- 
man û wêjeya kurdî bûn, bi sedan 
mînakên zanistiyên kurdî berhev 
dikin û ji akdemiya St. Petersburgê 
re dişînin. Bi daxwaza akademiyê 
Peter Lerch jî ji alîkî de bi arşîvkirina 
van nimûneyan û ji aliyê din de jî 


bi lêkolîn û şiroveyên wan ve mijûl 
dibe. Lerch hema piştî demeke 
kurt, di sala 1857 an de xebateke 
berfireh a ji 2 cildan pêkhatî bi 
sernavê “Lêkolînên derbarê kurdan 
û kildaniyên bakûrê îranê” li ser 
zimanê kurdî bi rûsî û almanî çap 
dike. Ev berhem di dîroka lêkolînên 
zimanê kurdî de ya herî pêşîn a bi rêk 
û pêk e. Akademisyenê zanîngeha St. 
Petersburgê Theodor Benfey di nivîsa 
xwe derbarê vê xebatê de dibêje ku 
Lerch mirovekî gelek jîr û jêhatî ye û 
ev xebata wî ya li ser zimanê kurdî ji 
bo zanistiyê destketiyeke pir hêja ye. 

Ligel van herdu berheman hin 
xebatên Peter Lerch di derbarê 
wêjeya kurdî de jî henin ku mirov 
dikare wan jî wek lêkolînên destpêkê 
yên li ser şair û edîbên kurdî bi- 
hesibîne. Weşana Lerch a pêşîn li ser 
8 şairên kurd di kovara “Mêlanges 
Asiatiques” ya ji dema 3. Hezîrana 
1857 an de çapbûye. Lerch li ser 
bingeha berhevokeke Jaba ya ku wî 
wê demê ji akademiyê re şandibû ku 


têde qala 8 şairên kurd Elî Herîrî, 
Melayê Cizîrî, Feqiyê Teyran, Melayê 
Batêyî, Ehmedê Xanî, îsmailê Bazîdî, 
Şerefxan û Muradxan Bazîdî tê kirin, 
tev kurtejiyan û berhemên wan 
dinasîne û dibêje ku ew ji herêmên 
wek Hekkarî, Botan, Moks û Bazîdê 
nin. Lerch di vê gotara xwe de ji van 
şairan bi piranî berhemên Melayê 
Cizîrî şirove dike. Ew dibêje, wekî 
Mela Ahmedê Cizîrî gelek helbestên 
çosdar nivîsiye, ew evîndarê xwîşka 
Mîr Umadeddîn bûye û pir beyt li ser 
wê gotiye ku têde evîna xwe a pla- 
tonîk aniye ziman. Ew bi berdewamî 
destnîşan dike ku Mela dîwançeyeke 
ji helbestan yên bi awayeke gelek 
delal nivîsiye ku di nav kurdan de 
berlavbûyî û hezkirî ye. 

Bi alîkariya vê gotarê ji wê demê 
pêve êdî agahiyên derbarê wêjeya 
kurdî de di ansîklopediyên gelek 
welatên rojavayê de cîh digrin û 
dinya pê diheseke ku bi rastî jî kurd 
xwedî wêjeyeke xurt û dîrokî nin. 

Di kovara “Bulletin historico- 


philologique” ya ji roja 8'ê çileya 
i858'an de jî Peter Lerch vê carê di 
destpêka lêkolîna xwe ya nû de li ser 
zaravayên kurdî radiweste û dûre jî 
bi taybetî Mem û Zîn a Ehmedê Xanî 
dinasîne. Piştî ku ew agahiyan li ser 
jiyan û berhemên Xanî dide, dibêje 
ku Jaba du destnivîsên Mem û Zînê 
peyda kiriye û pêşiyê kurtenaveroka 
wê ji akademiyê re şandiye. Ev 
naverok a dora 20 rûpelan bi awayê 
nesir ji aliyê Mela Mehmûd Bazîdî 
de hatiye amadekirin û Jaba jî ew 
wergerandiye bi ser fransizî. Peter 
Lerch di vê lêkolîna xwe a bi zimanê 
almanî ya ku ji 13 rûpelan pêktê de 
naveroka Mem û Zînê bi awakî herik- 
bar neqil dike û piştre jî şiroveya xwe 
li ser berhemê tîne ziman. 

Lerch dibêje ku Ehmedê Xanî di vê 
berhema xwe ya helbestkî de mijar- 
eke neteweyî bikaraniye, ew hêvîdar 
e ku Jaba eslê herdu destnivîsan bi 
zûtirkê bişîne ku ev berhem ji bona 
çapê bê amadekirin. Lerch her wisa 
hêvî dike bi weşana Mem û Zînê wê 
sertaca wêjeya kurdî ya ku dused sal 
kevn e bikeve destê xwendevanan û 
dibe ku pêre bi alîkariya hin agahiyên 
di berhemê de ew bikaribe dîroka 
ziman û wêjeya kurdî jî baştir ronahî 
bike. 

Ev gotara Peter Lerch di demeke 
kurt de di gelek kovar û rojnameyên 
ewrûpî ên cuda de jî tê weşandin 
û dibe çavkanî û bingeha xebatên 
nû ên derbarê zanistiyên kurdî de. 
Wisa ku Jacob Grimm ê elman ê 
ku çîroknivîsekî navdar ê li hemû 
dinyayê ye gelekî di bin bandora ber- 
hema Mem û Zînê de maye, ji lewma 
ew di sala 1865 an di xebateke xwe 
ya derheqa mîtolojî û çîrokan de vê 
gotara Lerch wek çavkanî destnîşan 
dike û dibêje ku şînbûna du darên 
gulan li ser gorên Mem û Zînê nîşana 
berdewamiya jiyanê ye. 

Peter Lerch her wisa bi salan bi 
arşîvkirina nimûneyên derbarê za- 
nistiyên kurdî di pirtûkxana dewletê 
a bi navê Saltykow Schtschedrin ve 
jî mijûl bûye. Lerch kataloga hemû 
pirtûkan bi destê xwe amade kiriye, 
navê nivîskaran û berhemên wan ên 
di pirtûkxaneyê de jiber zanibûye. 

Bi saya xebat û hevkariya Peter 
Lerch, Nikolai Chanykow, Alexandre 
A. Jaba û Mela Mehmûd Bazîdî 
wêjeya kurdî hin di salên 1850’î de li 
Rusyayê û rojavayê Ewrûpayê hatiye 
nasîn, gelek destnivîsarên kurdi di 
pirtûkxane û arşîvan de hatine paras- 
tin ku ew bûne sedem û çavkanî ji bo 
xebatên nû wek yên akademisyenên 
van welatan Ferdinand Justi, Eugen 
Prym, Albert Socin, Martin Hart- 
mann, Hugo Makas, Albert von Le 
Coq, Oskar Mann û gelekên mayîn. 

‘Ji bo ziman hewldanelce giştî divê’ 


Kemal Ulusoy dide zanîn ku di van salên dawî de li dîaspora û li hin 
bajarên Kurdistanê, bi dehan komên şanoyê li hev civiyane û berhemên 
xwe yên cihê pêşanî şanohezan dane. Ulusoy dibêje: “Di pêvajoya 
van xebatên kollektîf de astengiya herî mezin a 
ku derket pêş şanogeran, peydakirina şanogerên 
kurdîaxêv ku dikarin bi zimanekî sek li ser dikê 
kurdî bikar bînin bû. Dema mirov li nimûneyên 
şanoya kurdî dinihêre ev kêmasî dertê ber çavan. Li 
ser dikê leystik bi kurdî ye, mijar kurdî ye lê axaftin 
bi tirkî yan jî bi gewriya tirkî ye. Helbet sedemên 
vê yekê hene. Sedema sereke jî ew e ku kesên bi 
şêweyeke akademîk bi şanoyê re bilîn dibin di 
zanîngehan de bi tirkî perwerde dibin û ji neçarî bi 
tirkî dest bi vî karî dikin.” 

Di warê kêmasiya şanogerên kurdîaxêv de jî 
Ulusoy axaftina xwe wiha domdike: “Erê, gelek 
kom hene, ew bi têra xwe ne an ne bi têra xwe 
ne. Ev mijar hêjayî nîqaşê ye. Pirsa kurdîaxêvî jî 
nîqaşeke esasî ye. Li gor min ew ne tenê pirsgirêka 
şanogeran e. Ew pirsgirêkeke gelemper e. Yanî çareseriya vê pirsgirêkê 
tenê bi şanogeran nabe. Wek nimûne; Divê bi piştgiriya hemû sazî û 


dezgehan û bi şêweyeke rêxistinî xebat bêne kirin û biryar bêne stendin. 
Ji bilî vê her wiha divê yasayên ku perwerdehiya bi kurdî qedexe dikin 
bêne guhertin û astengiyên perwerdehiyê bêne rakirin. Ger perwerdehî 
bi kurdî be pirsgirêkên bi vî rengî jî ji holê radibin.” 

Hêza dînamîk a siyasetê di gelek qadan de bandora 
xwe li çand û huner û tevahiya jiyanê dike. Li bakur piştî 
ku kurd di siyasetê de derketin pêş û li gellek bajar û 
navçeyan şaredariyan bi dest xistin, li gel siyasetê her 
wiha di warê çand û hunerê de jî derfetên nû afirîn û 
geş bûn. Li bajarên ku şaredarî ketine destê kurdan, 
li şaredariyan beşên şanoyê jî vebûn. Li Amed, Wan 
û Batman di bin banê şaredariyan de Şanoyên Bajar 
hatin vekirin. Ulusoy di derbarê bandora van şanoyên 
şaredariyan de wiha got: “Bêguman bandoreke pir erênî 
ya van şanoyan heye. Weke pêkanina şêweyên cûda, 
weke leystikvanî, weke moral motîvasyon û parve- 
kirinên çandî û hunerî yan jî zêdebûna temaşevanên 
şanohez. Hemû ev geşedan ji bo pêşketina şanoya kurd 
destkeftî ne. Ez dixwazim vê mînakê bidim: Li bakur 
dema qala şanoya kurd dihate kirin, teqez ‘Teatarea Jiyana Nû dihate 
gotin. Lê niha yekem qala Şanoya Bajar a Amed tê kirin.” 



Şanoger Kemal Ulusoy : 

Şanoya kurdî li asteke baş e 



Gulê Demir 


K emal Ulusoy yekjî şanogerên 
kurd e ku di bin bana Şanoya 
Bajarê Mezin a Amedê de 
xebatan dimeşîne. Ulusoy di sala 
1990’an de li komaleya ICVYY-DER’ê 
dest bi şanoyê dike. Dû re di 1992’an 
de li Navenda Çanda Mezopotamya 
(NÇM) û ji 2008’an şûn ve jî li 
Şanoya Şaredariya Bajarê a Amedê 
xebatên xwe dimeşîne. Ulusoy 
dibêje: Şanoya me şanoyeke gîşeyê 
ye û her sal em di plansaziya salane 
de repertuareke nû amade dikin. Em 
her sal du an jî sê leystik derdixin ser 
dikê û bi dehan caran van leystikan 
dileyîzin. Niha em provayên du leys- 
tikên zarokan dikin û di demek nêz 
de emê wan pêşkêşî şanohezan bikin. 

Kemal Ulusoy dide zanîn ku ew 
hemû leystikên xwe bi kurdî amade 
dikin. Ulusoy wiha didomîne: “Pira- 
niya leystikên me bi kurmancî ne û 
ji bilî kurmancî her wiha leystikên 
me yên kirdmanckî yan jî zazakî jî 
hene. Her çiqas em şanoyeke gîşeyî û 
sabît bin jî em hewl didin ku bi rêya 
tûrneyan xwe bigihînin her derî û 
leystikên xwe pêşkêşî gel bikin. Û bi 
vê mebestê ji bilî bakur, em leystikên 
xwe li Hewlêr, Duhok, Silêmanî, 
Ranya, bajarên Ewropa, bajarên Tir- 
kiyeyê, Rusya û hwd jî pêşan didin. 
Her wiha em li girtîgehan jî leystikên 
xwe pêşkêşî girtiyan dikin. Mînak; 
Me sê caran li Girtîgeha Tîpa E ya 
Amedê leystikên xwe pêşanî girtiyan 
da.” Kemal Ulusoy dide zanîn ku 




ew her sal bi derhênerekî xwedî 
şêweyekî cûda ye re dixebitin. 

6 Şanoya kurd digeşe’ 

Di destpêkê de komên şanoyê yên 
kurdan bi astengiya peydakirina 
sehneyan re rû bi rû diman. Ji ber 
bêderfetiya aborî nikaribûn leystikên 
xwe li ser sehneyan pêşan bidin. Van 
koman, bi salan li ser sehneyên ku 
kirê dikirin provayên xwe dikirin 
û leystikên xwe pêşkêşî şanohezan 
dikirin. Lê di van salên dawî de hin 
kom ji xwe re sahneyên serbixwe ava 
kirin û dest bi pêşandana berhemên 
xwe yên şanoyê kirin. Ulusoy li ser 


vê mijarê wiha dibêje: “Zêdebûna 
komên şanoyê mirov gelek kêfxweş 
dike, lê bi qasî ku ez dizanim, ên ku 
sehneyên wan hene ew jî sahneyên 


îtalî ne. Yanî sahneyên çarçove û bi 
perde. Ez kêmasiyek wisa nabînim. 
Berovajî, ez dibêjim xwezî dikaribin 
sehneyên din jî ji xwe re ava bikin û 
şanoya kurdî bigeşinin.” 

Ku mirov li rewşa niha ya şanoya 
kurd dinihêre pêşbîniyek erênî 
derdikeve pêşberî mirov. Bi dehan 
komên şanoyê yên kurd hene. Her 
sal bi dehan leystik têne leystin, li 
qurs û konservatuaran bi sedan kes 
perwerdeya şanoyê bi kurdî dibînin 
û her wiha berhemên şanoyê jî her 
diçe zêde dibin. Lê belê dema mirov 
şanoya kurd û şanoyên biyanî pergî 
hev dike, ramanên mirov diguhere. 
Ulusoy dibêje: “Şanoya kurd niha di 
asta xwe ya herî bilind de ye.Tevlî 
hemû pirsgirêkên xwe, dîsa jî ew 
komên şanoyê û şanoger berhemên 
xwe di asteke bilind de diafirînin 
û pêşkêşî şanohezên kurd dikin. 

Hem li Stenbolê, Amedê, Silêmanî, 
Dihokê û hem jî li gelek cihên din 
şanoyên pir baş têne çêkirin. Û her 
wiha bînerên şanoya kurd jî her ku 
diçe zêde dibin. Êdî hem werger têra 
xwe hene û hem jî têne nivîsîn jî. 
Şaredariya Amedê her sal pêşbirkên 
tekstên şanoyê li dar dixe. Ev 
geşedan ji bo pêşketina şanoya kurd 
tiştên baş in, lê hê jî gellek pirsgirêk 
hene.” 

Ulusoy niha li ser leystika 
‘Nexweşê Nexweşiyê’ ya Moliere 
dixebite û di demek kin de wê 
derkeve ser dikê. Her wiha di projeya 
‘Mem û Zîn’ê ya ku Ruknettin Gun 
derhêneriya wê dike de Rola Mîr 
Zeyneddîn dileyîze. 

Sînemaya Kurd 

Destpêka li çar parçeyan 


Amed Çiyayî 


B êdengiya sînemaya kurd ya piştî 
mirina Yilmaz Guney heta dest- 
pêka salên 1990’î domkir. Di vê 
navberê de beşek ji Başûrê Kurdistanê 
azad û li Bakûrê Kurdistanê jî serhil- 
dan û wejîneke gewrê rûdabû. 

Fîlmên metrajdirêj yên kurd li 
Ewrûpa destpêkirin. Muzîsyenê kurd 
Nîzamettin Arîç dema nû bi ‘Kilamek 
ji bo Beko’da destpêkirin. Fîlmê ku 
behsa trajediya qurbaniyên Helepçê 
dikir, di sala 1991’an de li Ermeni- 
stanê, li gundên kurdan hate kişandin. 
Fîlm di Festîvala Wenedîkê ya sala 
1992’an premiyera cîhanê kir. Paşê 
‘Karwana Bêdeng’ ya Brahîm Selman 
hat. Selman di sala 1994’an de, li 
Yûnanîstanê çîroka revokên kurd yên 
ji ber Rejima Saddam ku xwe avêtibûn 
kampên Yûnanîstan û Ermenistanê 
anî perdeya spî. 

Di heman deman de li Bakûrê Kurd- 
istanê dû çîrokên evînî ‘Mem û Zîn’ û 
‘Siyamend û Xecê’ hatin ser perda spî. 
Ev film ji alî Umît Elçî û Şahîn Gök 
ve hatibûn kişandin. Herçend gelek 
kêmasiyên wan hebûn jî herdû film jî 
di kategoriya fîlmên kurdî de dihatin 
qebûlkirin. 

Di sala 1990’î de li Stenbolê sazi- 
yeke çandî bi navê Nawenda Çanda 
Mezopotamya hat damezrandin. Di 
bin sîwana vê saziyê de beşa sînemayê 
jî hatibû tanzîmkirin. Piştî ku di sala 
1994’an de Med TV dest bi weşanê 

kir, li Bakûrê Kurdistanê gelek xortên 
kurd berê xwe dan sînemayê. Ji nifşê 
nû Kazim Öz di sala 1999’an de ‘Ax, 
Fotograf û Dûr’ kişnad. 

Herwiha gelek fîlmên metrajkin bi 
awayên kolektîf hatibûn kişandin. Ev 
xebatên sînemayê hemû bi ked, kadro, 
teknîk û nirxên kurdî dihatin kirin. 
Çend fîlmên Suayip Adlig (U Nergiz 
Bişkivîn), Saîd Alpaslan; ’Jana Ziraw’, 
Perde, Perwane, Çek Çek, Di Nav 
Uran de’ mînakên demê bûn. Herwiha 
rejîsorên Tirk yên wek Handan ipekçî 
(Hejar) û Yeşîm Ustaoglu (Rêwingiya 
Berbi Rojê Ve) jî li ser temaya Kurdis- 
tanê bi lîstikvan û keda kurd ve fîlmên 
serkeftî afirandin. 

Di pêvajoya Med, Medya û Roj 
TV de bi sedan kurtefîlm û fîlmên 
dokûmanter di fîlmxaneya kurdî de 
cîhê xwe girtin. Bernama "Sinemateka 
Kurdi” ya Roj TV, çend salan ji sînema 
kurdî û ya cîhanê nûçe û nasandina 
fîlman anîn ser ekranan. 

Ber bi salên 2000’an vê carê li 
çiyayên Kurdistanê şerwanên kurd 
dest bi sînemayê kirin. Bi taybetî der- 
hênerê Gerîlla Xelîl Uysal, bi fîlmên 
‘Tîrej, Berîtan û Neynika Bejnê’ di şert 
û mercên zor û zahmet de bi formata 
fîlmên metrajdirêj wek berhemên gi- 
ranbiha afirand. Hunermendê gerîlla 
digot; Divê têkoşîna xwe em neqlê 
perdeya spî bikin.’ Hemû pediviyên 
van fîlman ji gerîlla hat tedarikkirin 
û ev fîlm li gelek festivalan bi baldarî 
hatin temaşekirin. 


Di sînema kurd de bayê Rojhilat; Qûbadî 


Piştî Yilmaz Guney, Festîvala Cannes’ê di sala 200i‘an de ji Behman 
Qûbadî û Dema Hespên Şerxweş re mazûvanî kir. Qûbadî Xelata Kamera 
Zêrîn girtibû. Hespên Serxweş ji Japonya heta Meksîka li gelek weletên 
cîhanê bazda û li ser navê iranê bû kandîtê di kategoriya Fîlmê Herî Baş yê 
Biyanî de hat nîşandan. Qûbadî di çîroka Hespên Serxweş de behsa E}mbê 
zarok dikir ku ew bi kaçaxçitiya ser sînorê Kurdistanê debara dû xwîşk û 
birayên xwe dikir. 

Filmên Qûbadî yên paşîn ‘Stranên Welatê Daykî Min’, di Festîvala Can- 
nesê ya 2002’an de Xelata Prix Francois Chalais girt. Di vî fîlmî de çîroka 
muzîsyenekî kalepîr ku piştî Enfalê ji Rojhilatê Kurdistanê çûbû Başûrê 
Kurdistanê û li wir li evîndara xwe digeriya, dihat nîşandan. ‘Kûsî jî Difirin’ 
fîlmê navdar yê sêyem yê Qubadî bû û di sala 2004’an de di Festîvala San 
Sebastiyan de Xelata ‘Midya Zêrîn’ girt. Herwiha Nivê Heyva Qubadî jî ku 
li salonên sînemê tê pişandan çend xelatên girîng girtin û di festivalan de 
temsîla sînema Kurdistanê kir. 

Taybetiyeke fîlmên Qûbadî ewe ku bi hemû detayên xwe wî fîlmên kurdî 
dikşand. Herem, çîroki, lîstikvan, teknîk, ziman, derhêner û pêkanêr hemû 
kurd in. 

Bi vî awayî Behman Qûbadî li ser textê Yilmaz Guney yê vala rûniştibû. 
Qûbadî di sala 1968’an de li Banê ji dayik bûbû û li Tehranê demekê 
perwerda sînemayê dîtibû. Bi 20 kirtefîlman tecrûbeyeke mezin girtibû. 

Bi sînemavanên navdar yên wek Abbas Kirostamî re xebitî û di çend fîl- 
man de jî wek lîstikvan kar kir. Bi vî awayî wî piştî demekê xeta xwe çêkir 
û zimanê xwe yê sînemayê afirand. Qûbadî di fîlmên xwe de Kurdistanê 


jî xweza, ajal, darûberên Kurdistanê jî dide lîstandin. Diyalogên fîlmên 
wî çêkirî ninin. Bizawa xezayê, rastiya welat, çiyayên asê, jiyana zahmet 
û berxwedana însan di fîlmên Qûbadî de tevî dîmenên zindî wî di mêjiyê 
nîner de dide neqişandin. 

Li Rojhilatê Kurdistanê ji bilî Qûbadî çend kedkarên sînema kurdî yên 
ku fîlmên metrajdirêj kişandine jî mora xwe li berehemên giranbiha xistin. 
Fariboz Kamkari û ‘A Tehran Diary (2002)’, Ali Riza Amînî û s Qeraxe Çem 
(2004)’, Cemil Rustamî û ‘Requiem of Snow’ çend ji navên serkeftî yên ji 
Rojhilatê Kurdistanê ne. Cemîl Rustemî ku niha li Başûrê Kurdistanê xerîkî 
kişandina ‘Janî Gel’ e yek ji hêviyên mezin yên sînema kurd e. 

Heman Cemîl Rustemî bi fîlmê xwe yê Şîna Berfê/ Requiem of Snow” di 
sala 2006’an de di kategoriya Fîlmê Herî Çak yê Biyanî bûbû kandîtê Oscar 
ê. Rustemî bi heman fîlmê xwe di Festîvala Fîlmên Asya û Rojhilata Navin 
Fajrê de Xelata Derhênerê Herî Çak bidestxistibû. Herwiha ji Rojhilatê 
Kurdistanê çend navên din ku di kurtefîlman de berhemên çak dane; Sah- 
ram Adilî, Rahîm Zabîhî, Hîwa Amînzad, Brahîm Rahmanî, Taha Kerîmî, 
Elî Riza Qahramanî, Şîrin Cîhanî, Mihemed Reza, Salman Salûr, Babek 
Amînî ve Abidîn Alwesî di sînema kurdî de berendamên derheneriyê ne. 

Li aliyê din ji ber bayixdana sînemayê li iran û Rojhilatê Kurdistanê li 
vêderê gelek dildarên vî karî gihiyan. Bi vê taybetiya xwe ev beşa Kurd- 
istanê wek hêza motar ya sînemaya kurd e. Piştî ku hukûmeta (Başûrê) 
Kurdistanê piştgiriya darayî ya fîlman jî da destpêkirin gelek ji kedkarên 
sînamê ji rojhilatê Kurdistanê berê xwe dan Başûr. Çav li rê ye ku mînakên 
wek ‘Janî Gel’ û Cemîl Rustemî zêdetirbin. 

MUZÎK 

Rêhevaltiya defê 



Ez bi eslê xwe ji bajarê Xaneqînê 
me. Nêzikî 25 salan e li Londonê 
dijîm û 20 sal in jî karên hunerî 
dikim. Li gel gelek hunermendan bi 
profesyonelî karê muzîk û lêxistina 
amûra defê dikim. 

Ew hunermendan ji çar perçeyên 
Kurdistanê û hunermendên alemî 
ne. Di festîvalên Emerîka, Ewropa, 
Kore û bi dehan welatên din de em bi 


hev re dixebitin. Min di projeya Trio 
Mara de jî cîh girt. 

Sakîna xanim li Elmanya yê bi min 
re têkilî danî. Ez gelek kêfxweş bûm 
ku li gel wan, di nava xebateke wiha 
de cîh bigrim. 

Tecrûbeyeke başbû ku ez bi sê 
xanimên kurd yên ji Kurdistana 
Bakûr û Kurdistana Ermenistanê re 
xebitîm. 


Huseyîn Zahawî: 

Dewrêşê def ê 



Azad Xanzade 


Y ek ji amûrên sereke yên ku 
kurd wek kevneşopiya xwe 
dibînin def e. Di qada civakî ya 
kurdan de def xwedî cihekî grîng e. 
Amûra ahenga şahiya civatan û dengê 
zikir û sermestiyê ye def. Di demên 
beriya ku kurd bi modernîzma hev- 
dem têkildar nebûbûn de, di germa 
havînan de derwêş gund bi gund di- 
geriyan û bi efsûniyeke veşartî tiliyên 
xwe yên ku bûne şaraza, li gilovera 
ku di nav destên wan de diçû dihat 
dixistin. Ahenga dengê def û kilamên 
dewrêşan nîşaneyên newayên kura- 
hiya dîrokê bûn. 

Tişta ku def di nava kurdan de der- 
dixe pêş ev e; def amûreke neteweyî 
ya kurdan e û li tu cîhekî din def wek 
defa ku kurd bikar tînin nayê 
bikaranîn. Koka deijeniyê 
di nav kurdan de diçe 
beriya Zerdeştiyê. Bi 
serdestiya îslame re 
li Kurdistanê, weke 
hemû amûrên 


ji xwe diçe û diricife. Zahawî dibêje 
ku; def amûreke dînamîk e, ji ber wê 
hêsta ji hûndirê mirova tê û dikeve 
ser defê. Ku ez li defê didim bi wê re 
dibim yek. Zahawî di derbarê siyasetê 
de jî dibê ku ‘ez ji siyasetê hez nakim, 
siyaset ji bo siyasetmedaran e huner 
jî bo hunermendan’ 


Te çaiva dest bi lêxistina defê 
kir? 

Bi rastî kes tûnebû ku defê fêrî min 
bike. Min tu wane ji kesî nestandî 
ye. Min xwe xwe fêr kir. Deijenên 
cûr bi cûr hebûn û tesîra wan li ser 
min hebû. Bi taybetî mamoste Bijanê 
Kamkar bandorek mezin li ser min 
kir. Tesîra wî li ser şêwaza defjeniya 
min jî kir. Helbet di hêla fêrkirinê de 
tu kesî wane neda min. 


muzîkê def jî tê 
qedexekirin. Lê 
wek hin edet û 
baweriyên beriya 
mislimantiyê, bi 
hin guhertinên biçûk 
dikeve nav baweriya 
îslamê jî. 

Li cîhanê yek ji defjenên herî 
navdar ê kurd Huseyin Zahawî ye. 
Zahawî bi hunera xwe dewlemendiya 
bingeha muzîka kurdî derdixe der û 
her pêş ve dibe, di qada navnetewî, 
platform û akademiyê de pêşengtiya 
danasîna hunera kurdî dike. Zahawî 
pirî cara li ser dikê bi defa destê xwe 
ya ku bi lêdanê dilerize re pêwendi- 
yek hestiyarî datîne. Wek derwêşên 
di medreseyan de ketibin halê transê, 


Huseyîn 
Zahawî li hemû 
cîhanê weke deijênekî 
herî baş û navdar tê 
zanîn. Zahawî li ser dikê 
carina bi sermestiya defê 
ji xwe ve diçe û ew û 
def dibin yek 


Ji bo defê tê gotin ku 
amûra resen ya 
neteiva kurd e , 
tu çaiva li defê 


dinêrê? 

Her miletên li dinyayê bi amûrên 
xwe yên taybet hene. Di muzîka kurdî 
de şêweya lêdanê xweser e û amûr jî 
her wiha resen in. Tu wê amûrê li cem 
mileteke din nabînî. Bo mînak, di 
nav ereban de jî def heye lê defa wan 
li gor ya me gelek cihê ye. Yek ji alî 
arşîtekt cihê ye, yek jî ji alî jenînê de 
cihê ye. Di nava kurdan de defê bi feqî 
û dewrêşan destpêkirî ye. Li nav her 
miletî de amûrên resen yên wan hene, 
di nav kurdan de jî amûra herî balkêş 
û resen def e. Def li hemû parçeyên 
Kurdistanê tê lêdan. Hetanî çend sal 
berê li Başûr def kêm hebû. Ez çend 
caran hatim Diyarbekirê, li vir defjen 
kêm hebûn lê niha gelek zêde bûye. 

Di navaparçeyan de cihêtiya 
lêdana defê heye? 

Na, di nav parçeyan de ciyawa- 
ziyeke berbiçav nîne. Meriv dikare 
bibêje ku li Kurdistana Rojhilat, 
bi taybetî li bajarê Sînê deijeniyek 



serkeftî heye. Bajarê Sînê bajarekî 
medreseyan e, xaneqaya qadirî ye, bi 
vê re girêdayî deijeniyeke gelek baş 
heye. Di heman demê de ev mintiqe 
navenda baweriya ehlî heq e û bê 
guman bandora wê jî heye. Lê meriv 
dikare wiha bibêje; bêyî hin cihêtiyên 
biçûk tu ferq di nava parçeyan da 
nîne. 

► Defbipiranî bi dexvrêş ûfeqi- 
yan tê zanîn ûfelsefeyeke ivê 
heye. Ji bofelsefeya defê tu 
dikarî çi bibêjî? 

Def di nav medrese û xaneqa de 
gelek tê bikaranîn. Di nav sofiyan de 
amûreke gelek pîroz e. Di merasîmên 
ku dikin de rolekî wê ya gelek ber- 
biçav heye. Girîngbûna we ne karê 
salek û du sala ne, nêzikî hezar salan 
e ev wiha ye, hezar sal e di nav me- 
dreseyan û xaneqên kurdan de heye. 
Kulturek gelek dewlemend e, koka 
wê digihîje gelek cîhê kûr. Kurdên me 
yên îranê li ser felsefeya defê di ser 
50 pirtûkî re berhem nivisîne. 

► Di pêşerojê de tu yê çi xebatan 
bikî? 

Gelek pirojeyên min hene. Ez 
bi gelek hunermendên navcîhanî 
re dixebitim. Em di festîvalên 
navdewletî de bi hev re kar dikin. 
Lingekî min di nav kurdan de ye, 
yê din jî di nav cîhanê de ye. Hem 
bi hunermendên kurd, hem jî bi 
hunermendên alemî re kar dikim. Li 
Londonê dijîm lê gelek caran sefer di- 
kim cîhê din yên dinyayê, bo hunerê. 
Ew xebatên min wê di pêşerojê de 
jî berdewam bibe. Ez diçim Kurdis- 
tana Başûr, di heman demê de çend 
caran hatim Kurdistana Bakûr. Li 
Diyarbekirê beşdarî festîvalê bûm. 

Ku derfet hebe ez karibim carek din 
werim ezê gelek kêfxweş bibim. 


















